EDITORIAL 


REÎNVIEREA DIACONIȚELOR ÎN BISERICA 
ORTODOXĂ 


Vineri, 17 februarie 2017, Preafericitul Părinte 
Teodor, Patriarhul Alexandriei și al întregii Africi, a 
celebrat Sfânta Liturghie în Biserica Sfântul Nicolae 
din orașul congolez Kolwezi. Ziua va rămâne în 
istoria contemporană a Patriarhiei Alexandriei, ca 
ziua în care a fost oficiată prima hirotesie a unor 
femei în slujba Bisericii. 

Conform site-ului oficial al  patriarhiei, 
Preafericitul Părinte Teodor a vorbit în predica 
sa despre viaţa Sfântului Mare Mucenic Teodor 
Tiron, subliniind mărturia oferită de sfânt în faţa 
prigonitorilor prin suferințele martiriului. 

La sfârșitul Sfintei Liturghii, Patriarhul Alexandriei a hirotesit pe cateheta Theano întru diaconiţă a Misiunii Sfintei 
Mitropolii de Katanga. În continuare, Patriarhul Teodor a citit rugăciunea de intrare în slujirea bisericească pentru trei 
monahii și două catehete, care vor sprijini eforturile misionare ale Mitropoliei. 

Femeile hirotesite vor asista la Taina Sfintei Cununii și Taina Botezului oficiată pentru adulţi. Un rol important îl vor 
avea în cadrul Departamentului Catehetic al Mitropoliei de Katanga. 

Instituţia diaconiţelor a fost reactivată de Sfântul Sinod al Patriarhiei Alexandriei, în luna noiembrie a anului 2016. 

În calendarul creştin ortodox sunt consemnate mai multe sfinte care au îndeplinit misiunea de diaconiţă, dintre care 
cele mai cunoscute sunt Sfânta Muceniţă Tatiana (12 ianuarie), Sfânta Olimpiada (25 iulie) și Sfânta Febe (3 septembrie). 

În contextul ştirilor care ne parvin din îndepărtata Africă, ne aducem aminte de singura consultaţie misionară ortodoxă 
care a luat în considerare problematica femeilor în Biserică. 

Consultaţia ortodoxă cu titlul „Rolul femeii în Biserica Ortodoxă” s-a desfășurat în anul 1976, la mănăstirea Agapia, 
la iniţiativa Consiliului Ecumenic al Bisericilor, care dorea să ofere Teologiei ortodoxe oportunitatea unei mai puternice 
afirmări a misiunii laicilor. Au fost prezenţi ierarhi, clerici, teologi, monahii și credincioase din șapte Biserici Ortodoxe și 
Biserici Vechi Orientale, și în plus câţiva teologi catolici cu statut de observatori. 

lată câteva idei teologice mai importante: 

„Este foarte important ca astăzi Biserica Ortodoxă să dea o mărturie comună surorilor din celelalte Biserici creştine 
care se întreabă care este rolul femeii în Ortodoxie și de ce femeia ortodoxă nu poate accede la hirotonia sacerdotală. (...) 
Pentru că dincolo de această imposibilitate canonică, femeia ortodoxă și-a asumat un rol de frunte în toate domeniile 
slujirii Bisericii, în parohii și în comunităţile locale. Conducerea și iniţierea femeilor este importantă în special în domeniul 
educaţiei, în opera socială și în publicaţii (mass-media, n.n.). 

Femeile trebuie încurajate şi ajutate ca să primească toată pregătirea necesară pentru a-și asuma unele funcțiuni în 
viaţa Bisericii. (...) În ce privește rolul diaconiţelor, se exprimă speranţa că unele Biserici locale, prin Sinoadele lor, vor 
desemna adaptările necesare sau recomandări pentru oficiul diaconiţelor, venind astfel în întâmpinarea condiţiilor noi 
şi nevoilor actuale ale Bisericilor. 

Conştientă de faptul că Maica Domnului reprezintă un exemplu de viață pentru femeile creștine și că femeia se 
identifică mai ales cu rolul de mamă, consultaţia răspunde de asemenea nevoilor exprimate de femei de a fi mai mult 
cuprinse în educaţia teologică, în administraţia și în forurile hotărâtoare bisericești, la toate nivelurile vieţii bisericeşti, 
în serviciile sociale, în educaţia religioasă și duhovnicească în Biserică și în călugărie, dar mai cu seamă în întărirea vieţii 
de familie. 

Consultaţia a readus în actualitate rolul misionar al laicilor în cadrul Bisericii lui Hristos, cu precădere al femeilor, în 
contextul în care aceasta s-a și ţinut într-o mănăstire de călugăriţe. Este nevoie de o redescoperire a vocației misionare 
a femeii, dar numai din perspectiva reînvierii instituţiei diaconiei din Biserica primară. În acest sens, stă mărturie rolul 
actual al diaconiţelor din Biserica Ortodoxă Coptă și din Biserica Ortodoxă Armeană de la Constantinopol”. 

Cele gândite odinioară se împlinesc peste timp, acolo unde cerinţele diferitelor Biserici locale o impun. Poate că în 
timp și alte Biserici Ortodoxe vor lua ca exemplu decizia Patriarhiei Alexandriei și a întregii Africi. 


Învierea 1 


EPISCOPUL RĂSTIGNIT 


+ DANIIL 
Episcop-locţiitor al Daciei Felix 


Într-o  amforă romană 
descoperită între ruinele 
Catedralei dacice din vremea 
Episcopiei de Ulpia Traiana, 
Episcopul de Ulpia Christiana 
găsi un manuscris in lingua 
romana, cu următorul conţinut: 

„Între a fi aruncat în groapa 
cu lei și a fi răstignit, Episcopul 
alesese să fie mai bine răstignit 
împreună cu Hristos pe crucea 
vieţii lui; mai întâi de bunăvoie 
la intrarea în monahism și 
mai apoi la hirotonia sa întru 
arhiereu, de la ceasul al treilea 
din zi, până la ceasul al nouălea 
din seară. Episcopul primi 
cu bucurie hlamida, cununa 
de spini, palme, batjocuri, 
scuipări, trestia, loviri și în cele 
din urmă crucea din lemn de 
salcâm din „Anini', dimpreună 
cu piroanele, buretele, oţetul 
amestecat cu fiere, întunericul 
de trei ceasuri, părăsirea și 
sfârşitul lui. Fără mironosiţe şi 
ucenici ai iubirii lângă crucea 
lui, Episcopul răstignit cu 
engpolpionul și crucea la gât, 
nu rosti niciun cuvânt pe cruce, 
ci se adânci doar în rugăciunea 
minţii, în rugăciunea vameșului și în rugăciunea tâlharului de-a dreapta, din Evanghelie. Veșmintele lui arhierești le-au 
împărţit loruși și pentru haina Părntelui său, au aruncat sorţi. Contemplaţia lui neîncetată era „Călugărul răstignit” din 
pictura Părintelui său. 

Episcopul răstignit și fără vreo pogorâre de pe cruce, fu străpuns de mai multe ori cu sulița în coastă și de fiecare 
dată cerurile revelaţiei sfântului Arhidiacon Ștefan din sinedriu i se deschideau tot mai mult. Mai înainte de a se săvârși 
și de a trece din lumea aceasta, văzu înaintea lui în duh pe cei trei prieteni ai lui lov, din Scripturi, iar în cutremurul de 
timp din ceasul morţii sale, când își dădu duhul în mâinile Tatălui ceresc, piroanele îi fixaseră și mai bine trupul fără 
de viaţă pe cruce, pentru că, nefiind losifi din Arimateea și Nicodimi care să-i ceară trupul și să-l pogoare de pe cruce, 
Episcopul răstignit avea să rămână pe propria-i cruce până la Învierea cea de Apoi! Soarele-i ardea trupul mort, ploile-l 
spălau, vântul îl străbătea, arșiţa și gerul mușcau din el, iar păsările cerului îl ciuguleau, precum în visul pitarului lui 
faraon tâlcuit de dreptul losif. Deși își pregătise mormântul din vreme, Episcopul răstignit nu avu parte de el. Oasele-i 
atârnau pe cruce mulţi ani după moartea lui, precum în vedenia câmpului plin cu oase omenești din cartea sfântului 
prooroc lezechieil (cap. 37). Doar îngerul său păzitor îl străjuia, iar duhul Părintelui său îl veghea. 

Într-un amurg de vreme şi de cină de Emaus, glasul arhanghelului se auzi și trâmbiţa lui Dumnezeu sună. Minunea 
Învierii celei de Apoi îl pogori pe Episcopul răstignit de pe Cruce” 

Citind acestea cu uimire — ca și cum ar dori să fie despre sine însuși — Episcopul de Ulpia Christiana transcrise 
manuscrisul pe pergamentul minţii sale și-l tipări, dăruindu-l mai multor creștini cunoscuţi. 


2 Învierea 


PERIOADA TRIODULUI — TIMP PE DRUMUL CRUCII 


leromonah RAFAEL POVÎRNARU 


Parcurgând întregul an bisericesc, vom sesiza cu uşurinţă faptul că Biserica îşi împarte lucrarea în trei mari perioade 
liturgice - Octoih, Triod, Penticostar, fiecare dintre ele purtând o anumită tematică ce actualizează nu doar istoria 
mântuirii neamului omenesc, ci în acelaşi timp are în vedere edificarea duhovnicească a fiecărui creştin în parte. 

Dacă în timpul Octoihului ne-am bucurat mai ales de actualizarea marilor evenimente care au marcat întreaga 
omenire - nașterea Maicii Domnului, Intrarea Maicii Domnului în Biserică, nașterea Mântuitorului Hristos, Tăierea 
Împrejur, Botezul și Întâmpinarea Domnului, şi care au avut totodată menirea de a ne confirma tuturor că numai prin 
Hristos Domnul, Cel născut din fecioara Preacurată putem dobândi mântuirea, iată-ne astăzi într-un moment în care, 
aşezaţi pe drumul Golgotei, suntem chemaţi cu toţii la pocăință și înnoire duhovnicească - particularităţi depline 
ale Triodului, având înainte perspectiva Învierii — celebrată în mod special de către Sfânta Biserică în ceea ce teologic 
vorbind, poartă numele de perioadă a Penticostarului. 

Postul Mare devine parte integrantă din timpul dedicat prin excelenţă smereniei, pocăinţei și iertării, mai exact din 
ceea Biserica numește perioada Triodului. Cumulând un număr de 10 săptămâni, aceste zile refac întregul itinerariu pe 
care nu doar protopărinţii noștri l-au parcurs de la căderea din Rai până la revenirea în„sânul lui Avraam”, ci întreaga 
omenire odată cu ei. 

Se cuvine ca în aceste zile binecuvântate să mergem cu toții spre dealul Golgotei, acolo unde în fapt, prin jertfa 
Mântuitorului Hristos, întreaga creaţie, atinsă de picătura sângelui Creatorului se vede renăscută, redefinită și sfinţită. Dar 
pentru a putea păși„cu emoția Cerului” pe drumul pătimirii Fiului lui Dumnezeu, este necesar să trezim în noi puterile 
amorţite de păcat ale sufletului, acelea care, deși așezate tainic pe „Drumul Crucii” prin primirea harului baptismal, au 
fost deturnate de uitarea și nepăsarea noastră. Astfel fiecare dintre săptămânile acestei perioade până la marele praznic 
al Învierii Domnului devine prilej de revenire pe,Via Dolorosa” pentru sufletele noastre. 

În acest sens, drumul nostru începe în prima duminică a Triodului - aVameșului și a Fariseului în care aflăm că prima 
virtute care ne apropie de crucea Domnului Hristos devine smerenia. Numai pe fundamentul acesteia, recunoscându-ne 
starea păcătoasă, asemenea vameșului -,Dumnezeule, fii milostiv mie, păcătosului!” (Lc 18,13) vom putea să ne apropiem 
de chipul vizibil al crucii, dar mai ales acela al lui Hristos Cel răstignit pe ea. Smerenia devine dialogul inimii noastre 
cu Dumnezeu, pe când mândria ne camuflează simţurile și puterile sufleteşti, reducând la tăcere orice glas interior 
și contribuind în acest fel la dedublarea personalităţii noastre sub presiunea egoismului, împingându-ne astfel la 
sentimentul periculos al superiorității, chiar și faţă de Dumnezeu, stare care va atrage după sine pedagogia divină, 
aspect întărit de cuvintele Domnului, Care ne avertizează că tot omul care „se înalță pe sine, se va smeri” (Lc 18,14). 

Odată ce am conștientizat starea în care se găsește sufletul nostru, ca expresie directă a revărsării asupra noastră 
a harului lui Dumnezeu, acesta ne aduce în poziţia de „a ne veni în sine” (Lc 15,17) asemenea fiului risipitor pe care îl 
celebrăm în cea de-a doua duminică a Triodului. Fiecare dintre noi trăieşte starea de îndepărtare a fiului risipitor, care 
îndată ce își conștientizează trăirea, revine pe „drumul Crucii”, acela care odată parcurs îl repune în starea filiatică a 
Tatălui care „privind în depărtare” așteaptă întoarcerea fiului din pribegia morţii, realitate întărită de cuvintele Tatălui 
care afirmă că, fiul meu acesta mort era și a înviat, pierdut era şi s-a aflat” (Lc 15,24). Îmbrăţişarea Tatălui devine braţul 
Crucii care mângâie inima fiecăruia dintre noi care alege să revină pe„Drumul Crucii” prin taina Pocăinţei. 

Îndată ce simţurile noastre ies de sub presiunea păcatelor prin intermediul smereniei și al unei mărturisiri sincere, 
crucea Golgotei începe să-și contureze din ce în ce mai mult prezenţa, ofeindu-ne în acest fel și chipul hristic pe care 
fiinţa noastră l-a pierdut prin absenţa virtuţii. Devenind conștienți de îndemnul Sfintei Scripturi — „cel ce vrea să vină 
după Mine, să se lepede de sine, să-și ia crucea și să-mi urmeze Mie” (Mc 8, 34), începem să urnim în noi crucea lui Hristos, 
aşezându-ne astfel în starea comuniunii depline cu Dumnezeu, realitate care va transforma sentimentele noastre în 
„sentimentele lui Hristos”, dându-ne posibilitatea de a recunoaște în fiecare dintre semenii noștri, chipul lui Dumnezeu. 
În această nouă fizionomie dobândită, căpătăm puterea de ne manifesta cu deplină îngăduinţă și iubire faţă de fratele 
nostru, la rândul lui chip al lui Hristos, aflat și el pe „Drumul Crucii” prin suferinţă — „bolnav am fost”, prin neajunsurile 
trupului — „flămând, însetat, gol am fost”, prin greutatea temniţei — „închis am fost” (Mt 25, 35-36). Asumând starea 
aproapelui, luăm asupra nostră crucea lui Hristos, urcând împreună cu El pe drumul pătimirii, gest ce va reprezenta 
reper al veșniciei noastre, prin aceea că funcţie de cele descrise anterior ne vom putea bucura sau nu de cuvintele 
hotărâtoare pe care Hristos Domnul ni le va transmite fiecăruia dintre noi la momentul Eshatonului Universal —,Veniţi 
binecuvântaţii Tatălui Meu de moșteniţi Împărăţia pregătită vouă de la întemeierea lumii” (Mt 25,34), mesaj transmis 
nouă în duminica a treia a Triodului - a Înfricoşătoarei Judecăţi. 


Învierea E, 


ÎLTARATuL. Așadar, putem afirma că smerenia 

SLAVE  * şi pocăinţa devin generatoare de 
iubire, capabile a-L surprinde pe 
Dumnezeu în persoana aproapelui 


d 45 
dat” » A A 
PISEPICU nostru și a ne reașeza în acest fel în 
RC. | rând cu sfinţii, la momentul celei 
d || de-a doua veniri a Mântuitorului 
| Hristos. 


Pentru a ne ajuta să conștientizăm 
o dată în plus sensul vieţii noastre, 
acela deaajunge pevârfulGolgotei,la 
Crucea lui Hristos, Biserica ne readuce 
aminte în cea de-a patra duminică a 
Triodului de momentul Izgonirii lui 
Adam din Rai, încredinţându-ne pe 
toți că „Drumul Crucii” devine calea 
de întoarcere, Acasă”, acolo de unde, 
cu mii de ani în urmă, protopărinţii 
noștri au căzut urmare a neascultării 
lor. Prin pericopa evanghelică a 
acestei duminici, nu doar că suntem 
pregătiţi a păși în Postul Mare —„Când 
postiţi, nu fiţi trişti, dar în acelaşi 
timp ni se deschid două dimensiuni 
anamnetice ale acestei perioade 
binecuvântate. În primul rând ni se 
aduce aminte că absenţa postului, 
ca expresie a neînfrânarii a generat 
căderea din Rai a lui Adam și a Evei, 
iar în altă ordine de idei, asistăm în 
același timp la îndemnul de a nu ne 
întrista atunci când postim, întrucât 
postul devine motiv de bucurie și 
izbândă chiar asupra celui care a 
împins umanitatea la căderea din 
starea comuniunii cu Dumnezeu, 
mai exact a diavolului care se vede înfrânt de Mântuitorul Hristos după cele 40 de zile de post în pustia Carantaniei. 

Prima săptămână a Postului Mare și a cincea a Triodului devin în primele patru zile un spaţiu al tânguirii celei 
pline de nădejdea revenirii în Împărăţia lui Dumnezeu, prin parcurgerea integrală a Canonului cel Mare al Sfântului 
Andrei Criteanul. O compoziţie imnografică deosebită, această alcătuire are menirea de a ne așeza pe toţi la porţile 
închise ale Împărăției Cerurilor, simbolizate ca atare de uşile împărăteşti din faţa cărora, sacerdoţii Bisericii, asumând 
calitatea păstorilor, strigă la Dumnezeu, cu glasul inimilor întregii comunităţi creștine pe care o păstoresc, cerând 
„Mila lui Dumnezeu”! Din această rânduială suntem îndemnați să nu neglijăm sufletele, a căror însănătoșire nu poate fi 
dobândită în altă parte decât în taina Mărturisiri. Altfel spus, numai plângând sincer pentru păcatele noastre înaintea 
lui Hristos, mijlocit de către duhovnic, vom putea deschide Cerul și ne vom putea bucura de mila și binecuvântarea lui 
Dumnezeu revărsate asupra noastră. 

Totodată tânguirea noastră devine ecoul inimii, ca efect al apropierii și mai mult de crucea lui Hristos, pe drumul 
Golgotei. Cu cât fiinţa noastră se apropie mai mult de Dumnezeu, cu atât ea devine mai conștientă de îndepărtarea 
în care s-a aflat anterior, tânguindu-se și plângând pentru tot ceea ce a reprezentat până nu demult doar,„o umbră a 
vieţii”. Sufletul conștientizează că numai comuniunea reală cu Dumnezeu aduce urmă de viaţă și de veșnicie, fapt ce 
atrage după sine o sinceră părere de rău pentru tot ceea a irorsit anterior, prin poziţionarea departe de drumul care 
duce, prin pocăință, la crucea Domnului. 


4 Învierea 


Odată așezați în starea plânsului pentru păcatele noastre, Biserica ne rezervă cea de-a cincea duminică a Triodului 
- Duminica Ortodoxiei, dăruindu-ne nădejdea Învierii şi a ridicării noastre din moartea sufletească pe care tocmai am 
conșştientizat-o prin parcurgerea Canonului cel Mare. 

Altfel spus, Ortodoxia devine pentru noi hotar de veșnicie, prin aceea că prin toate mijloacele ei ne sunt împărtășite 
darurile Cerului. Prin harul dăruit nouă de către Dumnezeu prin Sfintele Taine, prin rugăciune, post, milostenie, toate 
oferite nouă ca expresie a comuniunii cu Sfânta Treime, numai în sânul celei „Una, Sfinte, Sobornicești și Apostolice 
Biserici”, ne vedem deplin asiguraţi că un singur drum „Drumul Crucii” există pentru noi în vederea ajungerii „ Acasă”, 
moment ce odată atins și prin efortul nostru personal, se vede răsplătit cu darul Învierii. 

Tocmai acesta este sensul următoarei duminici - a Sfântului Grigorie Palama, prin intermediul căruia suntem 
încredinţaţi de existenţa, energiilor necreate” revărsate asupra noastră ca dar al Cerului. Prin intermediul acestora, fiinţa 
noastră capătă înfățișarea tainică a lui Dumnezeu, bucurându-se astfel de progresul duhovnicesc — Scară a Cerului, pe 
care îl resimte urmare a implicării directe în dialogul cu Dumnezeu prin întreaga viaţă. Totodată, prin Sfântul Grigorie 
Palama, asemenea lui loan Scărarul și Mariei Egipteanca celebraţi în următoarele duminici ale Postului, Biserica ne 
încredinţează de modelele ajunse la desăvârşire, altfel spus, în vârful Golgotei, ca rezultat nemijlocit al urmării învăţăturii 
ortodoxe şi a unui efort personal necontenit care a fost continuu însoţit de har, ca expresie a Darului. În cronologia 
Triodului îi vedem așezați pe toţi cei trei sfinți pomeniţi mai sus, în jurul crucii, de a cărei aducere aminte ne bucurăm 
în duminica a treia a Postului. Acest detaliu vine să ne confirme că numai asumându-ne crucea vom putea urma și 
noi modelul sfinţilor, și totodată crucea devine pentru noi,„cheia Cerului” aflată pe Golgota, fără de care nu vom putea 
niciodată să ne reașezăm, în casa Tatălui”, așa cum sfinţii au reușit să o facă. Toţi sfinţii Bisericii, dar mai ales cei sărbătoriţi 
în mod deosebit în aceste duminici ale Triodului ne îndeamnă la asceză, rugăciune, pocăință, lacrimi, toate alcătuind 
expresia unei manifestări sincere, pe care se cuvine să o materializăm fiecare dintre noi dacă ne dorim cu adevărat ca 
la sfârşitul vieţii noastre să ne odihnim în,„corturile cele veşnice”. Pentru a face posibilă în chip real revărsarea,„energiilor 
necreate”asupra noastră, se cuvine să desăvârșim întregul nostru exerciţiu duhovnicesc prin,„altoirea” simţurilor noastre 
pe crucea lui Hristos, aceea care va goli fiinţa noastră de tot păcatul, ca expresie a egoismului nostru, toate acestea însoţite 
de prezenţa în Biserică, dar mai ales prin apropierea de Potirul Veşniciei din care primim Trupul și Sângele lui Hristos. 

Duminica Floriilor sau a Intrării Domnului în lerusalim deschide perspectiva unei tipologii contrastante a trăirii, 
aceea care tresaltă iniţial la întâlnirea cu Fiul lui Dumnezeu așezat „pe mânzul asinei', ovaţionându-l prin cuvintele 
„Osana! Binecuvântat este Cel ce vine întru numele Domnului!” (Mt 21,9), pentru ca mai apoi, doar câteva zile mai 
târziu - în Vinerea Mare să îi ceară răstignirea. Această imagine ne este oferită de mulțimile prezente la cele două 
momente descrise, care pot sugera în același timp existenţa unui tablou interior antitetic pe care fiecare dintre noi îl 
parcurgem de-a lungul vieţii noastre. Pe de-o parte, suntem gata să recunoaștem în persoana Mântuitorului Hristos 
pe Marele Împărat, Căruia se cuvine să îi acordăm întreaga autoritate divină în a ne guverna întreaga existenţă - stare 
în care ne așezăm cu adevărat pe Drumul Crucii, iar pe de altă parte suntem parcă gata în orice clipă în care egoismul 
şi iubirea de sine se văd zdruncinate din fiinţa noastră, să strigăm cu toată inima: „Să fie răstignit!” (Mt 27,22). Numai 
recunoscându-l autoritatea de Fiu al lui Dumnezeu, dar şi de Împărat al creaţiei, vom putea începe și noi urcușul pe 
„dealul căpăţânii” alături de Mântuitorul Hristos, ducând împreună cu El, asemenea lui Simon Cirineul, Crucea acestei 
lumi pline de păcăt și de uitarea de Dumnezeu. 

Parcurgând Deniile Săptămânii Patimilor vom putea asista la toate acele momente care au marcat întreaga omenire, 
referindu-ne aici la: vânzarea Domnului de către luda, Cina cea de taină, rugăciunea din Ghetsimani, procesul, răstgnirea, 
moartea și îngroparea Domnului. 

Resimţind și noi cu pocăință prezentul continuu al acestor momente actualizate aproape zilnic prin nepăsarea și 
uitarea noastră, ne vom putea așeza inimile la Crucea lui Hristos, auzind și noi cuvintele pline de mângâiere ale Domnului 
adresate Maicii Preacurate, respectiv Sfântului loan Evanghelistul: „Femeie, iată fiul tău!, lată mama ta!” (In 19, 26-27) 
cuvinte pline de iubire și compasiune prin care omenirea se vede așezată în braţele materne ale Maicii Domnului. 

În acelaşi timp, suntem chemaţi să nu uităm niciodată că şi noi L-am aşezat pe cruce pe Fiul lui Dumnezeu prin 
păcatele noastre. Odată ce am conștientizat sincer toată această realitate, înnoindu-ne în taina Pocăinţei, vom putea 
fi capabili să cântăm în final, „Hristos a Înviat!” 

Fiecare dintre aceste etape importante aleTriodului reface în noi chipul crucii pe care am ales să ne așezăm întreaga 
noastră simţire, dar și trăire, atunci când ne-am afundat în apele botezului. 

Putem afirma că prin exerciţiul continuu al virtuţii, crucea lui Hristos așezată în chip tainic în noi, devine borna 
Cerului de la care se dimensionează în sufletele noastre, starea Învierii. Cu alte cuvinte, chipul Crucii redobândit în 
fiinţa noastră prin asceză, milostenie și rugăciune dobândește, în măsura implicării noastre, strălucirea înnoitoare a lui 
Hristos Cel Înviat, putând în acest fel atrage pe toţi ceilalţi pe Drumul Crucii. 

A ÎNVIAT CERUL PE PĂMÂNT 


LUMINIŢA IRINA NICULESCU 


Hristos a înviat! Noaptea Învierii celei nespus de tainice a Mântuitorului Hristos ne îmbie să ne împărtăşim cu 
revărsare de inimă din iubirea Lui și ne poartă mai presus de cuget,spre ziua întoarcerii noastre din timp în veșnicie, 
de la durere la fericire”, deschizându-ne poarta Raiului spre Părintele ceresc, ale cărui braţe „sunt deschise pentru 
fiecare dintre noi”! „În noaptea Învierii, întunericul a fost alungat pentru totdeauna de lumina slavei lui Hristos; s-a 
aprins lumina și a fost alungat întunericul, ca să nu mai umblăm în el, ci să devenim fii ai Luminii”? 

Dincolo de cuvinte, străbătând norul necunoașterii noastre înveșmântaţi „cu aripile veșniciei”?, deslușim al 
cerurilor prag printr-o geană de lumină sfinţitoare: Adevărat a înviat! De la Răstignire la Înviere, de la disperare la 
reînvierea speranţei, de la miresmele și mirurile pregătite de femeile mironosiţe, cu inimile zdrobite de mâhnire, 
pentru ungerea trupului răstignit al Mântuitorului, la arătarea de îngeri care le aduce bucuria vestirii Învierii Lui 
(Luca 24, 1-4), de la realitate la taină, de la jertfă la răscumpărare, de la vremelnicie la veșnicie, de la cuprinderile 
lumești la necuprinsul cerurilor, de la efemere cuvinte omenești la „mai presus de grăire cu Dumnezeu” 

Învierea lui Hristos Domnul nu e,„un fapt metafizic, un fapt supranatural învelit în nesiguranţă, în presupuneri, 
ci un fapt istoric” Învierea Domnului nu e descrisă în niciun fel în Sfintele Evanghelii, ci, potrivit celor spuse mai 
înainte de El ucenicilor Lui, e declarată ca un fapt de necontestat: „Căutaţi pe lisus Nazarineanul cel răstignit? A 
înviat!” (Marcu 16, 6); afirmaţii identice și la fel de concise aflăm la Matei 28, 5-6, Luca 24, 5-6 și loan 20, 3-9. lar 
poeţii, vibrând pe lungimea de undă a sensibilităţii lor lirice, har peste har, se conectează și ei în felul lor propriu 
la ansamblul dispozitivelor de transmitere a faptului istoric al morţii şi Învierii Domnului Hristos: 


„Amurgurile îşi ardeau în cer rășina 
Întruchipând de jale răstigniri şi vedenii, 
Clopote mâhnite înmormântau lumina 
Și lin o coborau amestecând-o-n denii. 
Toată întristarea Ţi-o închinam doarŢie 
Și patimilor Tale minunate, 

Însă bătea în noi, ascuns, tainica bucurie 
Că Tu, Doamne, le vei birui pe toate. 
Vineri Te prohodeam apoi de-a bine, 
Biserica era o slavă de fum și pară, 
Vădanele își boceau toţi morţii pe afară, 
Mama mă strângea la piept cu suspine 
Și muream și noi toţi odată cu Tine, 
Până ce Duminică înviam cu toţii iară”. 
Mângâietorule încununat de spini, 
Oricâte amărăciuni am înghiţit pe cale, 
Mi-s încă stupii sufletului plini 
De toată mierea amintirii Tale”S 


Învierea nu e posibilă fără moarte. Aceasta nu înseamnă că suntem invitaţi să dezvoltăm o retorică a durerii 
resimţite în faţa propriei noastre morţi — sau a adâncii sfâșieri provocate de moartea celor pe care-i iubim. Emoţionanta 
enunţare a celui mai înălţător adevăr divino-uman: Hristos a înviat! nu poate exista fără descumpănitoarea întristare 
a morţii lui Hristos. La fel de înălțător este și faptul că Hristos Domnul, cerul nostru dumnezeiesc și îndumnezeitor, 
a înviat pe pământ. Printre noi și pentru noi. lar celor care se îndoiesc de aceasta, celor care cârtesc, zicând: „Dacă 

l Înaltpreasfinţitul Ioan, Mitropolit al Banatului, Pe cărarea Raiului, Editura Sophia, Bucureşti, 2014, pp. 128-129. 

2 Ibidem, p. 136. 

3 Ibidem, p. 147 

4 Ibidem, p. 156. 


5 Olga Greceanu, Meditaţii la Evanghelii, Editura Sophia, Bucureşti, 2010, pp. 281-282. 
6 Vasile Voiculescu, Jisus din copilărie. 

nu voi vedea în mâinile Lui semnul cuielor și dacă nu voi pune mâna mea în coasta Lui, nu voi crede” le adresăm 
invitaţia pe care i-a adresat-o El fratelui lor de cruce, lui Toma cel îndoielnic. Desfăcându-și haina de lumină de la 
piept, lisus cel înviat îi spune:„Adu degetul tău încoace şi vezi mâinile Mele și adu mâna ta și o pune în coasta Mea 
şi nu fi necredincios, ci credincios” (loan 20, 27). 

Fie că suntem vrednici sau nu, ne este dat fiecăruia dintre noi să ne întâlnim cu lisus Hristos, Domnul și Dumnezeul 
nostru, atât de-a lungul istoriei, cât și de-a lungul vieţii noastre. Fie că suntem vrednici sau nu, vom simţi în mod 
statornic prezenţa Lui, aşa cum El însuşi ne-a făgăduit, în fiecare zi și în fiecare clipă a vieţii noastre, până la sfârșitul 
istoriei universale și a celei personale:,„Și iată, Eu cu voi sunt în toate zilele, până la sfârșitul veacului” (Matei 28, 20). 

Părintele arhimandrit Sofian Boghiu, arvună a eonului celălalt, stareţ al Mănăstirii Antim din București timp de 
52 ani, plecat la ceruri pe 14 septembrie 2002, în ziua Înălţării Sfintei Cruci, ne încredinţează de dincolo de stele, 
cu fruntea sprijinită de porunci, că, acest Hristos istoric, blândul lisus, bunul lisus care plânge pentru lume, pentru 
săraci, pentru necăjiţi şi îi ajută, acest lisus Hristos care se arată apostolilor şi femeilor mironosiţe după Înviere (...) 
este și în viaţa fiecăruia dintre noi şi pe Acesta Îl prăznuim noi în marea și luminoasa zi a Sfintei Învieri”? 

Unele cuprinderi despre cele întâmplate în marea și luminoasa zi a Sfintei Învieri sunt aici, pe pământ. Altele 
sunt în cerul împărăției — sau, mai bine zis, în împărăţia cerurilor. 

Dacă veţi întreba un marinar cum se pot vedea cel mai bine de pe un vapor luminile unui alt vapor care apare 
la orizont, răspunsul său va fi următorul: cel mai eficient mod de a depista aceste lumini nu este de a scruta 
orizontul, ci de a privi spre cerul de deasupra orizontului. Din moment ce orizontul este „linia care reprezintă 
intersecţia aparentă a suprafeţei pământului cu bolta cerească, o parte a cerului sau a pământului pe care o 
mărginește această linie” (DEX), este evident că, pentru a vedea și a înțelege cum se cuvine luminile neînserate 
ale Sfintei Învieri a Domnului, cel mai bine este să ne concentrăm şi noi asupra cerului de deasupra orizontului. 
Asupra rânduielilor cereşti ale Răstignirii și Învierii Domnului cerului și al pământului. Asupra Învierii care a făcut 
istorie în letopiseţul umanităţii... Asupra Sfintei Învieri a Fiului ceresc, ale cărei cuprinderi binecuvântate, plinătate 
de sensuri și semnificaţii, au îndumnezeit istoria pământenilor. Asupra cerului interior al iubirii Sale covârșitoare 
prin care se întrezărește Negrăitul Său Părinte. Asupra cerului înviat pe pământ, pentru că dincolo de gând, pas cu 
pas, pe frecvenţe înalte, calea spre împărăţia cerurilor începe aici, pe pământ. 


„Nici liniştea, nici tumultul, 
nici mitul, nici realitatea, 
nici corabia, nici limanul, 

nici cântul și nici singurătatea, 


nici umbra, nici înţelepciunea, 
nici îngerul, nici amurgul, 
nici adâncul, nici înaltul, 
nici cuget și nici genune, 


nici steaua care apune, 
nici fruntea, nici suspinul, 

nici înfioratele arcane, 
nici sceptrul și nici schitul, 


nu ştie nime 
pogorământul binecuvântat 
ce-nveşniceşte 
o lume-ntreagă-n cuvinte: 
Hristos a înviat!”e 


7 Duhovnici români contemporani: Părintele Sofian, ediţie îngrijită de Ioana lancovescu şi Constanţa Costea, Editura Bizantină, 
Bucureşti, 2007, pp. 384-385. 
8 Luminiţa Irina Niculescu, Noaptea cu îngeri. 

PERIPLU ÎN ISTORIA PRIMEI SOCIETĂȚI 
FILANTROPICE DIN BANAT 


Dr. RĂZVAN EMANUEL FIBIŞAN 


De aproape nouă decenii, Societatea Femeilor Creștin-Ortodoxe,Sfânta Maria” din Timișoara desfăşoară nenumărate 
acțiuni umanitare, de caritate creştină, ce au menirea de a întâmpina și ușura, în mod concret, nevoile și suferințele 
oamenilor din această parte de țară. 

Din dorinţa de a contribui la uşurarea nevoilor familiilor cu mulţi copii și la alinarea suferințelor celor săraci, vârstnici 
și bolnavi, preotul loan Imbroane (1890-1941), primul preot al Parohiei nou-înfiinţate Timișoara Principele Carol, numită 
mai târziu Iosefin, a reușit în 1929, în urma unei specializări în domeniul social-caritativ în Austria și Germania, să 
înfiinţeze Societatea caritativă, Sfânta Maria”a femeilor din parohie, o societate care, pe lângă desfășurarea de activităţi 
filantropice, să aibă ca obiectiv întărirea credinței și moralei creştin-ortodoxe, precum și promovarea valorilor naționale, 
culturale și spirituale. 

Acţiuni umanitare, consemnate de cronica vremii 

Prima acțiune social-caritativă a acesteia a avut loc chiar în anul înființări, în preajma sărbătorii Nașterii Domnului și 
a constat în colectarea și distribuirea de elemente vestimentare de bază, necesare îmbrăcării copiilor săraci din parohie. 
După două luni, la 13 februarie 1930, în cadrul unei vizite canonice a episcopului Grigorie Comșa al Aradului, părintele 
loan Imbroane prezintă un raport cu privire la viaţa parohiei, subliniind și faptul că, prin purtarea de grijă a societăţii, 45 
de elevi săraci au beneficiat de haine noi. În cadrul unui festival literar-artistic prezentat de această societate cu ocazia 
vizitei chiriarhale, episcopul Aradului a exprimat bucuria că, în inima Banatului a luat fiinţă cea dintâi societate feminină 
caritativă”, Monografia parohiei, scrisă de părintele paroh lonel Popescu, menţionează că, în 1931, societatea a donat 
parohiei sume mari de bani atât pentru zidirea bisericii, cât și pentru susinerea activităților filantropice. Tot această 
societate caritativă a femeilor a acordat sprijin material și financiar atât cantinei Școlii primare nr. 8 din Timişoara, unde 
serveau masa 280 de copii, cât și cantinei cerşetorilor. Activitatea social-filantropică a societăţii a rămas neconsemnată 
de documentele parohiale până în 1941, când această societate a fost absorbită de parohie, urmând ca la 22 octombrie 
1943 să fie reactivată sub formă de comitet parohial. Astfel, societatea redevine activă și prezentă în cronica vremii, 
împărțind în 1944 sume importante de bani sinistraţilor de pe urma bombardamentelor care au afectat parohia, dar 
şi daruri la 30 de copii săraci din cadrul comunităţii parohiale. 

În raportul privind activitatea parohiei pe anul 1945, înaintat oficiului protopopesc Timişoara, este prezentată o 
sinteză a activităţilor de întrajutorare, desfăşurate împreună cu societatea femeilor creştin-ortodoxe din parohie. Astfel, 
se menţionează că, în Duminica bolnavilor, preoţii bisericii și Societatea femeilor „Sfânta Maria” au vizitat răniții de la 
Spitalul Notre Dame, împărțindu-le ajutoare, ce au constat în cărți de rugăciune, broșuri și reviste religioase, prăjituri și 
fructe. Bogata activitate a societăţii, Sfânta Maria” a fost menţionată și în documentele oficiului de ocrotire de pe lângă 
Primăria Timișoara, în care sunt consemnate numele a 52 de persoane cărora li s-au acordat ajutoare în iarna anului 
1945. Într-un document al parohiei înaintat serviciului sanitar al municipiului Timişoara se arată că, în 1946, societatea 
desfășura activităţi de înzestrare și împodobire a bisericii, precum și de ajutorare a nevoiașilor, în special a copiilor 
orfani. În raportul pe anul 1946 se menţiona că societatea ajuta lunar opt vârstnici săraci din parohie, plătea curăţenia 
în biserică și făcea donaţii substanţiale bisericii parohiale, Mănăstirii Săraca, Academiei Teologice transferate de la 
Oradea. Sunt menţionate și următoarele: cumpărarea de penicilină necesară unui poliţist rănit la datorie; ajutorul cu 
alimente pentru 65 de credincioși vârstnici şi bolnavii internaţi în spitalele orașului, dar şi pentru 45 de copii. Începând 
cu anul 1948 datele despre activitatea societății se împuţinează, urmând să dispară cu totul după 1948, când autorităţile 
comuniste interzic derularea activităţilor sociale de către Biserică, acestea fiind preluate de către Stat. Cu toate acestea, 
activitatea societăţii nu este estompată, ea continuând să acorde ajutor, mai ales prin comitetele parohiale formate 
îndeosebi din femei, dar, de această dată, neoficial și neconsemnat de vreo cronică. 

Opera filantropică a societăţii în prezent 

Din 1991, Societatea femeilor creștin ortodoxe din Timișoara începe, din nou, să activeze, mai întâi printr-o grupare 
sui generis, iar din 2005 într-un cadru organizat și autorizat. Până la autorizarea legală, deci timp de 14 ani, membrele 
societății înfăptuiau constant binele în penitenciare, spitale, la săraci, copii şi bătrâni. „În toată această perioadă de 
26 de ani, în Timişoara s-a înfăptuit binele, pentru că femeile din cadrul societăţii simt și tânjesc să facă un pic de bine 
pe pământ. Pe această nevoie de a face bine s-a construit și societatea. De aceea ea își propune să urmeze și pe mai 
departe să facă binele. Suma binelui din toată lumea este alcătuită și din binele făcut de societatea noastră. Noi nu 

facem altceva decât să adăugăm, la binele lumii, puţinul bine pe care îl facem noi” a spus Adriana Hampu, președinta 
Societății Femeilor Creştin-Ortodoxe din Timişoara. 

Dintre multiplele acţiuni caritative, merită menţionat faptul că, în fiecare an, în preajma sărbătorilor Nașterii şi Învierii 
Domnului, membrele Societăţii, Sfânta Maria” acordă pachete cu alimente și îmbrăcăminte atât pentru cei aproximativ 
400 de bolnavi internaţi la Spitalul de Psihiatrie din Gătaia, cât și pentru bătrânii singuri din Căminele pentru persoane 
vârstnice din Judeţul Timiş. 

În 2015, într-un context tumultos și refractar Bisericii, această asociaţie a avut un aport semnificativ în menţinerea 
orei de religie în școală.„Societatea s-a alăturat Bisericii, părinţilor și societăţii civile, pentru menţinerea orei de religie în 
şcolile românești. În 4 martie 2015, societatea a transmis un comunicat intitulat <<Avem datoria sfântă de a ne îndruma 
copiii>>, care a fost preluat de toate mijloacele media din judeţ, dar şi de presa centrală a Patriarhiei Române, ca și 
comunicat al tuturor organizaţiilor de femei creştin-ortodoxe din ţară, pentru susţinerea orei de religie. Ne bucurăm 
că am contribuit şi noi, prin modestul nostru demers, la menţinerea educaţiei religioase în şcoli, deoarece noi, ca și 
creştini, știm că orice copil este dar ceresc și el nu se poate desăvârși dacă nu i se vorbeşte de Tatăl lui”, a precizat Rodica 
Popescu, vicepreşedinta Societăţii Femeilor Creştin-Ortodoxe. 

De câţiva ani, în centrul preocupărilor societății se află susținerea și apărarea familiei, acest stâlp de rezistenţă pentru 
orice societate. Pe lângă conferințele ce au drept temă problemele și provocările familiei contemporane, societatea 
continuă proiectul, Educaţie pentru viaţa de familie. Educaţie civică”, ce se desfășoară la Penitenciarul Timişoara. Concret, 
mai multe membre susțin cursuri gratuite cu temele menţionate, pentru un număr de 40 de persoane private de libertate. 

Un punct deosebit de important în centrul preocupărilor acestei societăţi feminine filantropice din Timişoara în 2016, 
a fost activitatea de voluntariat. În acest sens, a fost continuat proiectul,„Fiecare copil — un dar al lui Dumnezeu”, care se 
desfășoară în parteneriat cu Centrul de Primire în Regim de Urgenţă de pe lângă DGASPC Timiș, prin care mai multe femei 
îi ajută pe copiii din centru la efectuarea temelor, implicându-se și în activități de socializare și educaţie, precum și în 
acordarea de daruri din partea societății. Societatea derulează și activităţi de creaţie și socializare cu copiii cu dizabilități, 
beneficiari ai serviciilor Centrului de zi„Podul Lung” din cadrul Primăriei Timişoara. S-a continuat și colaborarea cu Spitalul 
de Neuropsihiatrie din Gătaia, fiind organizate două acţiuni în preajma Sfintelor Paști și a Crăciunului, ce au constat în 
oferirea de îmbrăcăminte și alimente pentru cei aproximativ 400 de bolnavi internați. Întrucât lucrările de renovare la 
Capela spitalului au fost finalizate, societatea a oferit îmbrăcămintea pentru Sfântul Altar, necesară oficierii serviciului 
divin. De asemenea, au fost continuate parteneriatele cu Liceul Sportiv „Banatul” din Timişoara și cu Penitenciarul 
Timișoara. Mai multe femei din această societate, cadre didactice, au predat deţinuţilor cursuri de incluziune socială, 
care să îi ajute să se reintegreze deupă ce se eliberează. De asemenea, de Ziua Penitenciarelor, un grup de femei a 
participat la un eveniment interesant și benefic, intitulat, Biblioteca vie” în care fiecare participant, împrumuta”o,„carte 
vie” (un deţinut/un fost deținut/un personal de la penitenciar) de la care puteau afla poveşti de viaţă reală. 

Societatea își îndreaptă atenţia și către tinerii eminenți și sârguincioși, fără posibilități materiale, cărora le acordă 
lunar burse şcolare. În acest sens, s-a continuat programul de oferire de burse copiilor cu rezultate excepţionale la 
învățătură. De exemplu, prin programul finanţat de Înaltpreasfinţitul Părinte Mitropolit loan, în 2016 au fost acordate 
burse la 4 copii eminenţi, dar cu situaţie materială precară. De asemenea, din fonduri proprii, societatea a acordat ajutor 
financiar lunar unei studente la medicină, precum și mai multor copii care provin din familii sărace. 

În vastul program de activități pe anul 2017, societatea își propune să continue acțiunile social-caritative şi să 
desăvârșească proiecul,Voluntariat în activitatea de asistare și suport afectiv a pacienţilor cazuri sociale”, care a început 
în anul 2016, în parteneriat cu Maternitatea Clinicii Bega. De asemenea, societatea dorește să stabilească un protocol 
de colaborare, pe bază de voluntariat, cu următoarele instituţii: Clinica de Oncologie și Chimioterapie, Institutul de 
boli cardiovasculare din Timişoara, Clinica de pediatrie „Bega” şi Centrul de zi pentru persoane vârstnice. 

Un obiectiv aparte este și organizarea, Zilei familiei”în cadrul unei mănăstiri din cuprinsul Arhiepiscopiei Timișoarei, 
unde să fie prezente mai multe familii cu vechime în căsnicie, care să dea mărturie lumii de astăzi despre roadele 
iubirii, răbdării şi solidarităţii. Nu în ultimul rând, la îndemnul Înaltpreasfinţitului Părinte loan, Mitropolitul Banatului, 
membrele societății au hotărât ca, la Sfânta Liturghie din Duminica mironosiţelor, să vină îmbrăcate în costumul 
tradiţional românesc, tocmai pentru a se aduce un elogiu tuturor meșteșugarilor portului popular, pe de-o parte, dar 
şi pentru a se prezenta, în spațiul ecclesial, rucodelia de odinioară a mamelor şi a bunicilor lor. 

Din cele prezentate în sinteză mai sus, se poate lesne observa că, pentru cele 120 de membre cât numără în prezent 
societatea, înfăptuirea binelui este o condiţie sine qua non. De asemenea, componenta caritativă a acestei societăți 
relevă o altă modalitate eficace, prin care Biserica Ortodoxă realizează şi împlinește iubirea concretă de oameni. 

FORME DE MANIFESTARE ALE MIRENILOR ÎN 
VIAŢA PAROHIEI 

Întemeierea Bisericii creştine de către Mântuitorul lisus Hristos prin jertfa de pe cruce şi inaugurarea ei în ziua 
Cincizecimii, când Duhul Sfânt s-a pogorât peste Sf. Apostoli în chip de limbi de foc, cât și convertirea celor 3.000 de 
persoane ce au asistat la predica rostită de Sf. Apostol Petru, care mărturisea în calitate de martor, despre realitatea 
învierii lui Hristos, sunt momentele de început în răspândirea Evangheliei în spaţiul iudeu, apoi în cel roman. 

În vremurile de început ale Bisericii creştine, nu putem vorbi despre o organizare bisericească, aşa cum o percepem 
în zilele noastre, deoarece restricțiile ce erau impuse creștinilor de multe ori prin lege, din cauza deselor persecuții 
dezlănţuite de împărații romani, culminau, de multe ori, prin interzicerea oricăror forme de manifestare a credinţei 
creştine. Răspândirea creştinismului și favorizarea lui de către împărații romani, începând cu Sf. Împărat Constantin 
cel Mare, prin celebrul edict de la Mediolan din anul 313, cât și perioadele de linişte ce au urmat, au dus, inevitabil, la o 
mai bună organizare bisericească, transpusă printr-o delimitare teritorială bine definită, având ca formă de conducere 
episcopatul. În cadrul episcopatului, cât și datorită legislaţiei prevăzută de sfintele canoane emise la Sinoadele Ecumenice, 
comunitățile creștine se vor dezvolta tot mai mult, înlocuind cu timpul vechea religie romană politeistă. 

Începând cu primele veacuri creștine, laicii au avut un rol deosebit de important în transmiterea şi apărarea principilor 
şi valorilor creştine. În cartea Faptele Apostolilor, de pildă, ni se vorbeşte despre misiunea de propovăduire a cuvântului 
lui Dumnezeu de către Acvila și Priscila, doi credincioși laici. Un alt exemplu elocvent este cel al marelui dascăl alexandrin 
Origen, care cu ocazia unei vizite în Cezareea Palestinei, la invitaţia episcopilor Alexandru și Teoctist, a predicat celor 
prezenți, iscând cu această ocazie discuţii aprinse, deoarece nu era hirotonit preot. Trebuie precizat faptul că în epoca 
catehumenatului, mai precis în primele două veacuri, existau oameni care se ocupau cu transmiterea învațăturilor 
creștine, cu toate că erau laici, aici putând fi amintiţi didascalii și cateheţii. Constituţile Apostolice, la rândul lor, prevăd 
„ca cel care învaţă, chiar laic să fie, încercat în cuvânt și curat în obiceiuri, să înveţe, căci toţi trebuie să fie învățații 
lui Dumnezeu: Chiar dacă puterea de a învăța prevăzută de legislaţia canonică este rezervată prin hirotonire doar 
clericilor, orice creştin prin botez are îndatorirea să își păstreze credinţa, să o mărturisească și să o apere când este cazul. 
În Enciclica patriarhilor ortodocşi, emisă în anul 1848, se precizează că „întregul trup al Bisericii, adică laicii şi clerul, iar 
nu numai vreunul din aceste elemente au moștenit, păstrează și transmit învăţătura Mântuitorului Hristos”! 


9 Pr. Prof. Liviu Stan, Mirenii în Biserică, Tiparul Tipografiei Arhidiecezane, Sibiu 1939, pag. 82 
10 Idem, Poziția laicilor în Biserica Ortodoxă, în „Studii teologice“, Nr. 3-4, 1968, pag. 197 

Importanţa laicilor nu va creşte în mediul bizantin ortodox și destul de conservator ca în Apus, unde abuzurile 
unor papi, setea nestăvilită de putere, cât și denaturarea dogmei privitoare la Biserică, vor avea ca rezultat nefast 
Reforma din anul 1517, a lui Martin Luther. În Țările Române, aflate la graniţele celor două imperii, Otoman şi Habsburgic 
lucrurile stăteau cu totul altfel. Pe de-o parte, în Transilvania, Statul a încercat pe diferite căi să îi convertească la una din 
religile considerate recepte pe românii majoritari ortodocși, totul culminând cu unirea din 1700, iar pe de altă parte în 
Moldova și Ţara Românească, domnitori ca Vasile Lupu, Miron Barnovschi, Matei Basarab sau Constantin Brâncoveanu, 
care au construit numeroase biserici, pe care le-au înzestrat cu odoare de mare preț, danii, și posesiuni, se vor lovi de 
nemulțumirea clericilor și a credincioșilor, laicii supăraţi de abuzurile egumenilor și călugărilor greci. Aceste abuzuri 
îl vor determina pe Matei Basarab să decidă, în anul 1639, împreună cu ierarhii și Sfatul Ţării, ca un număr de 22 de 
mănăstiri, să își redobândească vechea autonomie și chiar dacă Patriarhia Ecumenică a confirmat lucrul acesta, în 9 
aprilie 1641, totuși, lucrurile au rămas la fel. 

Am văzut că tendinţa domnitorilor români era aceea de a acorda o deosebită importanță mănăstirilor, în comparaţie 
cu bisericile de mir, totuşi importanţa celor din urmă va crește, nu atât Legii secularizării din anul 1863, cât datorită 
Statutului organic șagunian. Odată cu Statutul organic, se va acorda o deosebită importantă credincioșilor laici, care 
din acel moment vor avea un rol determinant și vital, transpus nu doar în mesajul evanghelic primit și asumat, ci și prin 
rolul consultativ şi decizional în cadrul organismelor parohiale. 

După hirotonirea ca episcop, în aprilie 1848, de către mitropolitul sârb Iosif Raiacici, Andrei Șaguna a redactat 3 
memorii Curţii de la Viena și după o luptă de aproximativ 15 ani, a reușit săîlconvingă pe împăratul Francisc losif să aprobe, 
în 24 decembrie 1864, reînfințarea vechii mitropolii a Transilvaniei, având ca eparhii sufragane Aradul și Caransebeșul, 
cea din urmă, reînfințată după o perioadă de 89 de ani, Sfântul Andrei Şaguna fiind recunoscut ca arhiepiscop și 
mitropolit. După realizarea acestui ideal, Mitropolitul Andrei Șaguna a prezentat, în anul 1868, în cadrul Congresului 
National Bisericesc, un proiect care va fi cunoscut ca Statutul organic al Bisericii Ortodoxe din Transilvania și care avea 
ca idee fundamentală colaborarea dintre clerici și mireni, în toate cele 3 sectoare ale administraţiei bisericești: parohia, 
protopopiatul și eparhia. Parohia era condusă de preot, iar bunurile erau administrate de o epitropie. Protopopiatul, 
format din mai multe parohii, era condus din protopop, alături de Comitetul și Sinodul Protopopesc. Eparhia era condusă 
de Mitropolit, de Adunarea Eparhială, care era formată din 20 de clerici și 40 de mireni și de Consiliul Eparhial care avea 
3 secţii: bisericească, școlară şi economică. Conducerea Mitropoliei era încredinţată Congresului Naţional Bisericesc, 
format din 90 de membri, câte 10 clerici și 20 de mireni de fiecare eparhie, convocat o dată la trei ani. 

Statutul organic s-a bucurat, la vremea lui, atât de simpatie, cât și de dezamăgire din partea unor reprezentanţi de 
seamă ai Bisericii transilvane. Mitropolitul Miron Romanul a fost unul dintre opozanţii de seamă ai Statutului organic 
şagunian, considerând implicarea mirenilor prea evidentă și considerând-o de rău augur în bunul mers al Bisericii. 
Miron Romanul considera că prin adoptarea Statutului organic,„s-a stricat Casa Domnului: Atitudinea sa, cât și alianța 
cu unitul George Barițiu, nu au rămas fără urmări, deoarece partida viitorului episcop Nicolae Popea, un simpatizant 
de seamă a lui Șaguna, s-a opus cu vehementă oricăror schimbări. loan Hannia l-a acuzat public pe Mitropolitul Miron, 
în 1885, de uneltire cu guvernanţii maghiari, spunând că acesta dorește abrogarea Statutului organic. O poziţie critică 
asupra Statutului șagunian au avut-o și unii reprezentanţi de seamă ai Bisericii Ortodoxe din Transilvania, ca Ştefan 
Mateș, Partenie Cosma, loan Mateiu, Miron Cristea sau loan Lupaș, ultimul devenind în timp unul dintre cei mai de 
seama apărători ai Statutului organic.!! Fiind privit cu o oarecare reticenţă, deoarece prin adoptarea sa se considera 
protestantizarea vieţii bisericești, Statutul organic s-a bucurat de o apreciere largă și chiar dacă, în anul 1925, odată 
cu înscaunarea primului patriarh al României, dr. Miron Cristea a fost promulgată la 5 mai 1925, Legea și Statutul de 
organizare a Bisericii Ortodoxe Române, totuși, el a stat la baza noilor rânduieli bisericești. 

Considerăm că rolul credincioșilor laici în cadrul Bisericii, care îi încorporează și pe ei, trebuie să fie unul determinant; 
darfără ca aceştia să se amestece în chestiunile dogmatice, cum este cazul protestanților și neoprotestanţilor. Laicii,sunt 
o parte egală și tot atât de importantă ca și clerul, ei sunt păstrători activi, împreună cu clerul, a moștenirii apostolice 
a Bisericii, sau cel puţin a acestui prim și esenţial element al succesiunii apostolice, care este credința”!? Atât ei, cât 
şi clericii, au îndatorirea de a persevera duhovnicește în această viaţă, iar fără un efort considerabil, de maturitate, 
obținerea acestui ţel este greu de atins. De aceea, dialogul și legăturile inter-umane trebuie să aibă ca reper Evanghelia 
lui Hristos. Este de datoria noastră, clerici și mireni, să păstrăm vie memoria celor care prin vocaţia lor, au pus în slujba 
Bisericii noastre, talanţii dăruiţi lor de Hristos, căci Biserica poartă amprenta unor vremuri demult apuse, defavorabile 
din punct de vedere politic, dar pline de entuziasm și de dăruire, pe altarul Bisericii strămoșești. 


11 Lect. Univ. Dr. Paul Brusanowski, Consideraţii cu privire la izvoarele Statutului Organic Șagunian, Revista Teologică, nr. 3/2007 
12 Pr. Prof. Liviu Stan, Poziția laicilor în Biserica Ortodoxă, o.c. 

PE FIRUL VREMII... INTERVIURI DIN ARHIVA 
REGIZORULUI VICTOR POPA 


Adaptare de prof. CRISTINA PETRUȚ 


OCTAVIAN PALER (n.2 iulie 1926, Lisa, judeţul Făgăraș, actualmente în judeţul Braşov -d.7 mai 2007, București) 
a fost un scriitor, jurnalist, editorialist şi om politic român. Fiul lui Alexandru și al Anei, Paler a urmat școala 
primară în satul natal, în anul 1937, după care a fost admis bursier la Colegiul „Spiru Haret“ din București. În 
anul 1945, la terminarea ultimei clase de liceu, o clasă cu 44 elevi, a fost declarat promovat cu laudă. În același 
an,a susținut examenul de bacalaureat la Sibiu. În continuare, urmează cursurile Facultății de Litere și Filosofie și 
simultan și pe cele ale Facultăţii de Drept din Bucureşti. A obținut: premiul Uniunii Scriitorilor din România (1972) 
pentru Drumuri prin memorie. Egipt. Grecia, premiul Uniuniii Scriitorilor din România (1980) pentru Caminante, 
premiul Academiei Române pentru Apărarea lui Galilei, 1978, Opera Omnia a Uniunii Scriitorilor din România, 
2005 şi „Steaua României”, în grad de cavaler, 2003. 

După evenimentele din decembrie “89, fondează împreună cu Ana Blandiana, Gabriel Liiceanu ș.a. Grupul 
de Dialog Social, care se evidenţiază prin poziţiile sale anti-comuniste. Devine, pe rând, director onorific și 


ar 


editorialist al ziarului „România liberă”, apoi editorialist la „Cotidianul” și „Ziua”. 


Satul Lisa vă spune ceva? 

- Dumneavoastră ce credeţi? Eu sunt foarte sensibil la acest subiect pentru ca sunt fiu de ţăran, pentru că am 
copilărit într-un sat care era, cum zicea undeva Blaga, foarte aproape de metafizică. Eu cred foarte mult în faptul că morala 
românească s-a născut la sat, eternitatea românească. De aceea mie mi se pare că ce s-a întâmplat cu satul românesc 
după război, după colectivizare, e mai mult decât o tragedie economică. E vorba de distrugerea unei părţi însemnate 
din temelia noastră naţională, din morala noastră. Vedeți dumneavoastră, dacă ne gândim bine, satul românesc nu ar 
fi rămas, probabil, împietrit. Progresul tehnic ar fi modificat destule lucruri în universul rural, numai că le-ar fi modificat 
întru-un mod firesc, fară să se distrugă datele esenţiale ale temeliei noastre naţionale. Cel mai tare s-a stricat legătura 
de suflet dintre țăran și pământ. Istoria noastră a fost o istorie esențialmente țărănească pentru foarte multe secole. 
Îmi aduc aminte de un lucru profund semnificativ. Țăranii din Lisa plecau la război cântând, deşi ştiau că poate unii 

vor muri, dar pentru ei patria era o realitate, avea un echivalent concret. Pe lângă pământ, țăranul ţinea legătura cu 
Dumnezeu și cu istoria. Noi am trăit, la modul cel mai real cu putinţă, intre istorie și Dumnezeu. Mi-aduc aminte când 
venea câte o grindină mare în Lisa, nori sumbri, bolovănoși de antracit, trăgeau clopotele la biserică, era un eveniment 
aproape cosmic, și oricum, o grindină de asemenea proporții însemna pentru ţăranii mei un eveniment mai important 
decât o bătaie din parlament. Vreau să spun ca asta înseamnă un anumit sentiment al duratei , al eternității care a fost 
anihilat prin colectivizare. Această nenorocire care a însemnat colectivizarea nu a distrus doar economic, a golit satele 
de suflet. Un om cu două suflete ( prin această navetă între sat și oraș) nu mai e un om întreg, e un om schizofrenic, 
artificial. Problema care se pune pentru noi în clipa de faţă este de a regăsi sensul acestei comuniuni, pentru că in felul 
acesta îl vom regăsi si pe Dumnezeu, odată cu recuperarea istoriei. Ori astăzi, se dorește, dimpotrivă, întârzierea regăsirii 
identitaţii noastre, a satului nostru. 


Dumneavoastră aveţi să vă reproşați ceva din ce ați făcut până acum în viaţă? 

- Multe. De altfel, mă refer la aceste lucruri in cartea mea, Don Quijote în Est. Multe în plan personal, și-mi reproșez 
multe în privinţa iluziilor pe care le-am avut. În plan personal, dincolo de toate circumstanţele istoriei, îmi reproșez 
prejudecata pe care am avut-o multă vreme de a crede în înțelepciune. Paradoxală această mărturisire. Vreau să vă 
spun că în prima fază această carte trebuia să fie un pamflet împotriva înţelepciunii. De aici am și plecat, am vrut să 
fie un pamflet împotriva mea, pentru că eu am fost persecutat într-o vreme de această idee, voiam să fiu un înțelept, 
de fapt, un caraghios. Am ajuns cu timpul la convingerea că înțelepciunea este o superstiție, că te face tot timpul să 
drămuiești, să-ţi temperezi iubirile, să fii prudent, să îndrăznești cu măsură, și în cele din urmă, să crezi cu măsură. Ca 
să fii, de fapt întreg, trebuie sa pui în talger tot ce ai mai bun în tine, fară nicio măsură. Cu alte cuvinte, să ai o dragoste 
nebunească. Eu cred că multe lucruri care intră în deficitul bugetului meu personal, al destinului meu, țin nu de ceea 
ce am făcut, ci de ceea ce n-am îndrăznit să fac, nu am avut curaj să fac. Vedeţi, eu n-am în urma mea de ars niciun 
cuvânt din cele 13 cărţi pe care le-am scris. 

Îmi reproşez însă multe, că trebuia de multe ori să vorbesc în loc să tac, îmi reproşez că am fost pasiv când trebuia 
să iau atitudine, îmi reproșez destule lașităţi, pentru ca să taci atunci când se dărâmau biserici in România, nu poate 
fi numit altfel decât lașitate. Îmi reproşez, de asemenea, anumite iluzii cu care m-am hrănit o vreme, m-am hrănit 
printre altele, cu iluzia că poţi să-ţi păstrezi o conștiință curată într-o istorie murdară. Era o iluzie, aceea că poţi să faci 
bine înlăuntrul răului. Proastă iluzie. Toate aceste iluzii m-au făcut să rămân prea mulţi ani la un ziar care, în partea lui 
oficială, era un ziar mincinos. Şi regret acest lucru, pentru că, deși dacă n-am scris nimic despre Ceaușescu, chiar dacă 
nu figurez în niciunul dintre omagiile care au umplut coloanele, asta nu mă absolvă de vina că am condus, „România 
liberă”, într-o perioadă când acest ziar, în partea lui oficială, nu putea fi altfel decât mincinos. Și regret că am tăcut, dar 
aşa cum am mai spus, destinul este dictat de amănunte, destinul este propriul nostru caracter. 


INTERVIU CU DUMNEZEU - DE OCTAVIAN PALER 


- Ai vrea să-mi iei un interviu, deci... zise Dumnezeu. 

- Dacă ai timp... i-am răspuns. Dumnezeu a zâmbit. 

- Timpul meu este eternitatea... Ce întrebări ai vrea să-mi pui? 

- Ce te surprinde cel mai mult la oameni? Dumnezeu mi-a răspuns: 

- Faptul că se plictisesc de copilărie, se grăbescsă crească ...,iarapoitânjesciar să fie copii; că își pierd sănătatea pen- 
tru a face bani... iar apoi își pierd banii pentru a-și recăpăta sănătatea. Faptul că se gândesc cu timp la viitor și uită pre- 
zentul, iar astfel nutrăiesc nici prezentul nici viitorul; că trăiesc ca și cum nu ar muri niciodată și mor ca şi cum nuar fitrăit. 
Dumnezeu mi-a luat mâna și am stat tăcuţi un timp. Apoi am întrebat: 

- Ca părinte, care ar fi câteva dintre lecţiile de viaţă pe care ai dori să le înveţe copiii tăi? 

- Să înveţe că durează doar câteva secunde să deschidă răni profunde în inima celor pe care îi iubesc.....și că 
durează mai mulţi ani pentru ca acestea să se vindece; să înveţe că un om bogat nu este acela care are cel mai 
mult, ci acela care are nevoie de cel mai puţin; să înveţe că există oameni care îi iubesc, dar pur și simplu încă nu 
ştiu să-și exprime sentimentele; să înveţe că doi oameni se pot uita la același lucru şi ca pot să-l vadă în mod diferit; 
să înveţe că nu este suficient să-i ierte pe ceilalţi și că, de asemenea, trebuie să se ierte pe ei înşişi. 

- Mulţumesc pentru timpul acordat ... am zis umil. Ar mai fi ceva ce ai dori ca oamenii să știe? 

Dumnezeu m-a privit zâmbind și a spus: 

- Doar faptul că sunt aici, întotdeauna. 

Bunavestire 


Un câmp deschis 

O hartă a Învierii. 

Proloage și cântări, 
Miresme-n adieri 
Cuprinse-n rotocoale salbe, 
Purtate-n depărtări 

Şi apoi spuse 

Înspre miez-dulce alinare. 
Sunt stări de necuprins, 
Ce-n repezi ape care curg 
S-adape lujere albastre 

Şi verzi şi albe. 

Să pună şi-un pristol 
S-apuce să mai joace 

Şi să mănânce și-un măr copt. 


DANIELA IANCULESCU 


Îți mulțumesc 


Îţi mulţumesc, Doamne, 

pentru inocenţa copilăriei, 

Îţi mulţumesc, Doamne, 

pentru candoarea adolescenţei, 

Îţi mulţumesc, Doamne, 

Pentru luciditatea vârstei mature 

(0, da, sunt un om absolut obișnuit, asta sunt). 
Îţi mulțumesc, Doamne, 

pentru că nu mă chinuiesc prea mult 

la bătrâneţe. 

lartă-mă, Doamne, 

pentru orgolii, pentru egoism, pentru neîndurare, 
pentru îndoiala-n credință mai ales. 

lartă-mă, Doamne, 

pe nevrednicul de mine. 

Îndură-te, Doamne, 

de păcatele mele cele multe 

și iartă-mă, Doamne, iartă-mă... 


IOAN SEBEȘANUL 


14 


Plângeți ochilor 


Plângeţi ochilor și lăcrimaţi 
La a Lui jertfă cugetaţi 
Că e săptămâna mare 
Cu multe lacrimi și-ntristare 


Doamne cât ar fi de bine 

Să le simţi şi tu creştine! 

După ce pe a'Lui prieten L-a înviat 
Spre lerusalim El a plecat 


Și mulțime-L aştepta 

Pe mânzul asin că venea 
Din Betfaghe încet la vale 
Coborâse cam agale 


Pe cărare ramuri de finic îi așternea 
Semn de bun venit îi aducea 
Cântând și strigând Osana, Osana 
Numele Tău nu-L pot uita 

Bine ești Tu cuvântat 

Totdeauna până- n veac 


Ca după aceea ce-a urmat 

O pledoarie spre El s-a îndreptat 
Vinovat au încercat să-L facă 
Căpeteniile și trimis la judecată 


Şi în seara zilei s-a întors 

În Galileea la ucenicii Lui, Hristos 
Pace vouă, El le-a zis 

În mijlocul lor venind 

Bucurie mare aducând 


Dar Toma nu era cu ei 
Să vadă locul și semnele 
Pe trupul ... lui Hristos 

Și cu toți s-au bucurat 
De lisus Cel Înviat 


Mai apoi și Toma a venit 
lar ucenicii îndată 

De Domnul i-au vorbit 
Dar și El a poposit 

Şi lui Toma i-a vorbit 

Tomo, Tomo, i-a zis Hristos 

Nu fi necredincios, ci credincios 
Adu-ţi mâna ta 

Şi pune-o aici în coasta Mea 

Și degetul tău îţi pune 

Pe locul cuielor din Mine 


Atunci Toma i-a răspuns: 
Domnul meu și Dumnezeul meu 
De cine mă voi teme eu?! 

Că am văzut 

Și abia atunci am crezut 

Dar cei ce n-au văzut 

Şi au crezut 

Ferice lor de Cel Mântuitor 


Plângeţi ochilor și lăcrimaţi 
Şi în inimile voastre 
În veci vă bucuraţi. 


PETRU IOSIF TOMA 


La crucea la 


La crucea Ta biruitoare în rugă inima se-nchină, 
Căutând la poala ei putere, tămăduire și lumină. 

Prin jertfa Ta ne este crucea stindard și pavăză mereu, 
lisus, Mântuitorul lumii, Fiul trimis de Dumnezeu. 


Din turnuri zvelte de biserici, din orice loc curat sfinţit, 
Cu raza-i binefăcătoare ne-a luminat, ne-a străjuit. 
Sub semnul crucii voievozii au apărat acest pământ, 
Puterea ei ne ocrotește din leagăn până la mormânt. 


Grădină binecuvântată e ţara-n care ne-am născut 

Şi în ţărâna-i dorm vitejii care-n primejdii i-au fost scut. 
Ştiuţi sau neştiuţi în lume, vor dăinui în veșnicie, 

Căci crucea-i poartă spre-nviere, iar Cerul vede și îi ştie. 


E crucea-n sfintele altare făgăduinţa mântuirii 

E adevărul învierii, simbol al păcii și-al iubirii. 

Pe toate drumurile vieţii și la răspântii ne veghează 
Şi-n preajma ei se pleacă fruntea și sufletul se luminează. 


Ne este crucea Ta zid trainic de apărare-n orice vreme, 
Căci de puterea ei și iadul, pe care l-ai zdrobit, se teme. 
Prin veacuri se înalță sfântă, nebiruită și curată 

Și ca o stâncă neclintită spre ocrotire ne-a fost dată. 


La crucea Ta biruitoare făptura toată-ngenunchează, 
Căci crucea e nădejde vie, alină și îmbărbătează. 

Prin ea ai dat viață lumii, venind ca Om și Dumnezeu, 
lisus, Biruitorul morţii, fie slăvit numele Tău! 


MARIA ANIA 


Tată Sfânt și 
Bun ceresc 


Tată Sfânt și Bun ceresc 
Împărate prea veşnice 
Datorită Ţie trăiesc, 

Și cu drag îţi mulțumesc. 


Şi lui lisus Fiul Tău, 

Care m-a scăpat de rău 
Și Duhului Sfânt curat 
Că ne acoperă din veac. 


Și Maicii Sfinte îi mulțumesc 
Şi tot de bine o vorbesc. 
Că-i cu mine alăturată 

Și de la mult rău mă scapă. 


Şi nu voi uita niciodată, 

Făptura ei bună și minunată. 

Că se roagă pentru noi, 

Ca să scăpăm de primejdii și nevoi. 


Și îngerilor mulțumesc, 

Care de rău mă păzesc. 

Și mă rog sfinţilor îngeri curaţi 
Ca în preajma mea să staţi 

Și de ce-i rău să mă scăpați. 


Să laud, să mulţumesc 
Cu dragoste să slăvesc, 
Pe Tatăl cel Sfânt ceresc 
Care v-a trimis pe voi 
să ne ocrotiți pe noi. 


MAXIMILIAN DUMA 

În prima duminică din Postul Sfintelor 
Paşti, numită și Duminica Ortodoxiei, 5 
martie, Înaltpreasfinţitul Părinte loan, 
Arhiepiscopul Timişoarei și Mitropolitul 
Banatului, înconjurat de un sobor de 
preoţi și diaconi, a săvârşit Dumnezeiasca 
Liturghie a Sfântului Vasile cel Mare 
la Catedrala mitropolitană „Sfinţii Trei 
lerarhi” din Timişoara. Și în acest an, un 
număr mare de credincioși a participat la 
sinaxa euharistică, încununând nevoinţele 
ascetice din prima săptămână a Postului 
Mare prin împărtășirea cu Sfintele Taine. 
În cadrul Sfintei Liturghii, tânărul doctor 
în teologie Alexandru Dan Adam a fost 
hirotonit diacon pe seama Catedralei 
mitropolitane. La momentul cuvenit, 
părintele Dumitru Vana a dat citire 
Pastoralei Sfântului Sinod al Bisericii 
Ortodoxe Române la Duminica Ortodoxiei. 
După slujbă, Mitropolitul Banatului a rostit un cuvânt de învăţătură, în cadrul căruia a vorbit sape valoarea liturgică 


și doctrinală a icoanelor, veritabile comori ale credinţei, spiritualităţii, evlaviei și artei iconografice ortodoxe. 
E 


În Duminica a doua din Sfântul și Marele Post, numită și Duminica Sfântului Grigorie Palama, 12 martie, Înaltpreasfinţitul 
Părinte loan, Arhiepiscopul Timișoarei și Mitropolitul Banatului, a fost prezent în mijlocul credincioșilor timişoreni, 
participând la Dumnezeiasca Liturghie a Sfântului Vasile cel Mare de la Catedrala mitropolitană „Sfinţii Trei lerarhi” din 
Timișoara. 

După Dumnezeiasca Liturghie, Mitropolitul Banatului a ţinuto bogată omilie, în cadrul căreia a evidenţiat semnificaţiile 
duhovnicești desprinse din pericopa evanghelică de la Marcu 2, 1-12, ce relatează minunea vindecării, săvârșită de 
Domnul Hristos, asupra slăbănogului din Capernaum. La finalul cuvântului de învățătură, Părintele Mitropolit loan i-a 
îndemnat pe credincioşii prezenţi să frecventeze mai des bisericile şi să meargă la duhovnicii lor pentru a se spovedi 
și pentru a primi dezlegare de păcate, dar și tămăduire trupească, după cum a primit și paraliticul din Capernaum. 


În Duminica a treia din Sfântul şi Marele Post 
al Paştilor, numită și a Sfintei Cruci, 19 martie, 
Înaltpreasfinţitul Părinte loan, Arhiepiscopul 
Timișoarei și Mitropolitul Banatului, a asistat în biserica 
„Pogorârea Sfântului Duh” a Parohiei Recaș |, din 
Protopopiatul Timișoara II, la Dumnezeiasca Liturghie 
a Sfântului Vasile cel Mare, oficiată de părintele paroh 
Emil Paven. 

După Sfânta Liturghie, Chiriarhul Timișoarei 
a rostit un cuvânt de învăţătură, în care a vorbit 
despre semnificaţiile duhovnicești ale Sfintei Cruci, 
despre lepădarea de sine, înțeleasă ca îndepărtare a 
tentaţiilor autarhice și monadice ale sinelui, precum 
“ și despre importanţa taumaturgică și soteriologică a 
urmării lui Hristos. 

În parte a doua a zilei, Înaltpreasfinţitul Părinte loan a poposit și în biserica cu hramul „Pogorârea Sfântului Duh” 
a parohiei Timișoara-Dacia, unde a fost întâmpinat de protopopul dr. loan Bude, parohul bisericii, de preoții slujitori, 
precum și de un număr mare de enoriași, dar și de alţi credincioși timişoreni. După oficierea Acatistului Sfintei Cruci, 
Părintele Mitropolit loan a vorbit credincioșilor despre importanţa Crucii în viața creștinului și despre sensurile acesteia 
în iconomia mântuirii. Chiriarhul a făcut o scurtă incursiune în Vechiului Testament, unde a prezentat prefigurările 
Crucii, apoi a vorbit de Cruce aşa cum apare ea în Noul Testament, dar și în teologia imnologică a Triodului, pentru ca, 
în final, să actualizeze mesajul soteriologic pentru fiecare dintre noi. 

X* 

Cu prilejul praznicului Bunei Vestiri, 25 martie, la Catedrala mitropolitană din Timişoara, Înaltpreasfinţitul Părinte 
loan, Arhiepiscopul Timișoarei și Mitropolitul Banatului a săvârșit Sfânta şi Dumnezeiasca Liturghie în fruntea unui 
sobor de preoți și diaconi. 

În cadrul slujbei a avut loc sfinţirea icoanei Bunei Vestiri, pe care Înaltpreasfinţia Sa a primit-o în cursul zilei de vineri, 
în cadrul expoziției „Lumina Florilor de Paşti”, de la micii iconari ai Cercului de pictură „Buna Vestire”. 

X* 

În a patra Duminică din Postul Sfintelor Paşti, numită și Duminica Sfântului Cuvios loan Scărarul, 26 martie, 
Înaltpreasfinţitul Părinte loan, Arhiepiscopul Timișoarei şi Mitropolitul Banatului, a fost prezent în mijlocul credincioșilor 
din Parohia Jimbolia, Protopopiatul Timișoara |. Chiriarhul Timișoarei a fost întâmpinat de soborul de preoţi ai parohiei, 
în frunte cu părintele paroh Petru Alexa, de reprezentanţii autorităţilor locale şi de mulțimea credincioșilor. În biserica 
cu hramul „Buna Vestire”, lerarhul a participat la Dumnezeiasca Liturghie a Sfântului Vasile cel Mare, la finalul căreia a 
rostit un cuvânt de învățătură referitor la actul taumaturgic săvârşit de Hristos asupra tânărului lunatic. 

După cuvântul de învățătură, părintele paroh Petru Alexa a mulţumit Înaltpreasfinţitului Părinte Mitropolit loan 
pentru grija deosebită, manifestată adeseori, față de credincioșii și slujitorii Parohiei Jimbolia. 


Conferinţă duhovnicească la Arad 

Înaltpreasfinţitul Părinte 
loan, Mitropolitul Banatului, a 
conferenţiat marţi, 28 martie, la 
Teatrul Clasic „loan Slavici” din 
Arad, în prezenţa Chiriarhului 
locului, Înaltpreasfinţitul Părinte 
Timotei, şi a sute de credincioși 
arădeni. 

Dintre oficialitățile prezente 
menţionăm: Gheorghe  Falcă, 
Primarul municipiului Arad, 
Ramona Lile, rectorul Universităţii 
„Aurel Vlaicu”, Părintele Cristinel 
loja, decanul Facultăţii de Teologie 
„llarion V. Felea“. 

Conferința cu tema „Crești- 
nismul din catacombe” a Arhi- 
păstorului Timişoarei a scos în 
evidență personalitatea istorică 
a Priscilei și Acvilei, care au avut 
un rol activ în Biserica primară din 
Roma. 

Catacomba Sfintei Priscila de pe 
Via Salaria,„regina catacumbarum” 
(regina  catacombelor)  perpe- 
tuează memoria unei femei sfinte, 
o persoană activă şi de mare valoare în istoria creştinismului roman. Învățătura care reiese din viaţa Sfintei Priscila se 
rezumă în adevărul „că orice casă se poate transforma într-o mică biserică” 

A În data de 14 martie, în sala festivă a Centrului 
Mat: | eparhialdin Timișoara s-a desfășurat o nouă sesiune 
a examenului de capacitate preoțească. Examenul 
s-a organizat în conformitate cu Metodologia pentru 
obţinerea gradelor profesionale în preoţie de către 
personalul clerical, aprobată de Sfântul Sinod prin 
hotărârea 1199/2008, cu modificările și completările 
ulterioare. Testarea de specialitate a fost susținută de 
teologii înscriși la examen în faţa comisiei, prezidată 
de Înaltpreasfinţitul Părinte loan, Arhiepiscopul 
Timișoarei și Mitropolitul Banatului, formată din cadre 
didactice de la Facultatea de Teologie din Timişoara. 


i [] 


Arhiepiscopia Timișoarei și Asociaţia Peisagiștilor din România - Filiala teritorială Vest au organizat joi, 16 martie, la 
Mănăstirea Românești, o întrunire cu preoții din cadrul Protopopiatului Făget care au pe raza parohiei biserici de lemn 
sau biserici de lemn monument-istoric, intitulată „Patrimoniul de lemn din zona Făgetului”. Alături de aceștia au fost 
prezenți și alţi 8 preoţi din Protopopiatul Lugoj, împreună cu conducătorii celor două oficii protopopești, toţi primind 
recomandări din partea unor specialişti în ceea ce priveşte protejarea, conservarea și promovarea bisericilor de lemn 
din Judeţul Timiș. Întâlnirea fost prezidată de Înaltpreasfinţitul Mitropolit loan al Banatului. 


Vineri, 24 martie, în muzeul catedralei mitropolitane din Timișoara a avut loc expoziţia de icoane bizantine „Lumina 
Florilor de Paști”, ediţia a III-a, organizată de Arhiepiscopia Timișoarei, în parteneriat cu Școala Gimnazială „Sfântul Antim 
Ivireanul”, Grădinița,Troiţa”, Atelierul de pictură bizantină „Buna Vestire, ASCOR Timişoara și Radio Trinitas. Moderatorul 
evenimentului a fost pr Zaharia Pereş, consilier eparhial, alături de Eva Șarga- artist plastic, iar curatorul expoziţiei a 
fost lect. dr. Gabriel Kelemen, critic de artă. 

Vernisajul expoziţiei de icoane bizantine „Lumina Florilor de Paşti” s-a desfășurat în prezenţa Înaltpreasfinţitului 
Părinte loan, Arhiepiscopul Timișoarei și Mitropolitul Banatului. 

În cadrul acestei expoziţii elevi de la Şcolile şi parohiile din eparhie au expus icoanele realizate la cercurile de pictură. 
Au expus elevi iconari de la Școala Ortodoxă, Sf Antim Ivireanul”, Atelierul „Bunavestire“, Școala Generală Nr. 27, Liceul 
Teoretic din Gătaia, Colegiul Tehnic,„loan Mincu' Școala Generală Nr. 7, cercurile de pictură din parohiile Giarmata Vii, 
Cetate 700, Mehala, Birda, Tomești, Cercul de pictură „Apostolia” din Parohia Viile Fabric, Cercul de pictură „Sfântul Luca” 
din Parohia Blașcovici, precum și copiii de la Grădiniţa din Checea. Expoziţia se desfășoară în cadrul Anului omagial al 
sfintelor icoane, al iconarilor și pictorilor bisericești și este deschisă în perioada 24 martie — 24 aprilie. 


Sâmbătă, 25 martie, credincioșii din 
Timișoara s-au alăturat celor peste peste 
285 de localităţi din România și Republica |; 
Moldova, sub genericul Ajută Mama și | 
Copilul! Ei depind de tine! 

După oficierea Sfintei Liturghii, cu prilejul 
Praznicului Bunei Vestiri, Înaltpreasfinţitul 
Părinte Mitropolit loan a participat la această 
manifestare reprezentativă pentru toți cei care 
respectă dreptul la viaţă. La acest moment 
dedicat apărării vieţii, au mai participat şi |* 
reprezentanţii cultelor din oraș, politicieni, 
dar și mii de credincioși timişoreni. 

Cuvântul de deschidere a aparținut 
Înaltpreasfinţitului Părinte loan, care a 
evidenţiat importanţa vieţii și a apreciat acest 

gest pro vita, la care timişorenii au participat în număr mare și au dat astfel, o mărturie despre sensul creştin al vieţii 
umane și au tras un semnal de alarmă privind efectele nocive ale avortului asupra familiei şi societăţii. Marșul pentru 
viață s-a desfășurat pe traseul Parcul Carmen Sylva — Catedrala mitropolitană - Prefectură. 


Momente duhovnicești la două mănăstiri din eparhie 


În duminica a 4-a a Sfântului şi Marelui 
Post — 26 martie, la mănăstirea Luncanii 
de Sus, Sfânta Liturghie a fost săvârșită 
de un sobor de preoţi condus de P. Cuv. 
Părinte exarh Simeon Stana. Au slujit 
PC. Părinte protopop Bujor Păcurar de la 
Făget, PCuv. Părinte stareţ Ștefan Mateș 
de la mănăstirea Petroasa Mare și alţii. 

La momentul potrivit, cuvântul de 
învăţătură a fost rostit de părintele exarh 
Simeon. În continuare, în prezenţa multor 
credincioși și credincioase s-a săvârșit 
slujba parastasului pentru vrednicul de 
pomenire părinte arhimandrit leronim 
Stoican, trecut la cele veșnice în anul 2011 
şi îngropat lângă biserica mănăstirească. 
- Părintele protopop Păcurar a transmis cu 
acest prilej un cuvânt de mângâiere din partea Înaltpreasfinţitului Mitropolit loan al Banatului. Obştea mănăstirii Luncanii 
de Sus numără cinci vieţuitoare și este condusă de PCuv. Maică stareță Filoteea Nistor. 12 

În aceeași duminică, după-amiază, la mănăstirea Partoş, a avut loc Taina Sfântului Maslu de obşte. Slujba a fost 
săvârșită de PCuv. Părinte exarh Simeon Stana, PCuv. Părinte stareţ Varlaam Almăjanu și P.C. Părinte Marius Florescu, 
redactor la Centrul eparhial. După săvârșirea Sfintei Taine, părintele Marius Florescu a ţinut un cuvânt de învăţătură, 
în care a făcut o paralelă între semnele primăverii astronomice și semnele învierii Mântuitorului din morţi. Numeroșii 
credincioși prezenţi au primit apoi ungerea tămăduitoare și s-au închinat la mormântul Sfântului losif cel Nou de la Partoș. 


Vizită la mănăstirea Timişeni 

În ziua de 4 martie, au poposit la mănăstirea Timişeni-Șag, una dintre cele mai reprezentative așezări monahale 
a Arhiepiscopiei Timișoarei, peste 100 copii și tineri de la Centrului Școlar pentru Educaţie Incluzivă „Constantin 
Păunescu”din Recaș, Centrul de plasament pentru copii Recaș și Centrul de reeducare al minorilor din Buziaș, împreună 
cu educatorii, profesorii și asistenții sociali, au participat, în biserica mare a mănăstirii, cu hramurile „Tăierea Capului 
Sfântului loan Botezătorul” și „Sfântul losif cel Nou de la Partoş' la o slujbă de mulțumire adusă lui Dumnezeu, oficiată 
de arhim. Simeon Stana, exarhul mănăstirilor din Arhiepiscopia Timișoarei. 

La finalul slujbei, părintele Teofil Bradea a adresat un cuvânt de învăţătură, în cadrul căruia a vorbit despre valoarea 
facerii de bine, ca roadă a Duhului Sfânt, într-o lume tot mai indolentă, subliniind, totodată, că această făptuire nu poate 
izvori decât numai dintr-o inimă bună și iubitoare, pentru că însușirea de a face bine nu este altceva decât dragostea 
în acţiune. 


Adunarea generală a Societăţii Femeilor Ortodoxe din Timișoara 

De Ziua internaţională a femeii, 8 martie, în paraclisul „Sfânta Maria”al Parohiei Timișoara-losefin a avut loc Adunarea 
generală a Societăţii Femeilor Creștin-Ortodoxe din Timișoara. Pe ordinea de zi s-au aflat următoarele puncte: prezentarea 
bilanţului asupra activităţii societăţii în anul 2016, prezentarea raportului financiar-contabil pe anul 2016 și prezentarea 
programului de activități pe anul în curs. 

În prima parte a evenimentului, a avut loc slujba Acatistului Bunei-Vestiri, oficiată de Înaltpreasfinţitul Părinte loan, 
Arhiepiscopul Timişoarei și Mitropolitul Banatului și slujitorii prezenţi. În partea a doua, s-a desfăşurat adunarea propriu- 
zisă, în care au fost prezentate activitățile desfășurate anul trecut, precum și programul de activităţi din anul în curs. 

După prezentarea proiectelor de viitor, Înaltpreasfinţitul Părinte Mitropolit loan a elogiat faptele social-caritative şi 
cultural-religioase ale acestor femei, săvârșite în mod constant, de mai bine de un sfert de veac. 

Împărtășirea copiilor din parohia Berecuţa și Mănăstire 

Vineri, 24 martie, în ajunul Bunei Vestiri a fost oficiată Sfânta Liturghie a Darurilor mai înainte sfinţite în capela cu 
hramul „Pogorârea Sfântului Duh” din localitatea Mănăstire, filie a parohiei Berecuţa din protopopiatul Deta. 

Cu acest prilej, preotul Zoran Milovanov, parohul locului a invitat pe P. C. Părinţi Călin Negrea (parohia Gătaia), 
Dan Dologa (parohia Teș), Sebastian Andrei Petrescu (parohia Percosova) și Valentin Bugariu (parohia Birda) pentru 
împreună slujire. 

La momentul potrivit, au fost împărtășiți cu Trupul și Sângele Domnului copiii preșcolari și școlari de la Grădiniţa 
cu P. N. și Școala Primară din Berecuţa și Mănăstire. Copiii au fost însoţiţi la biserică de profesorii lor. Tot acum au fost 
cuminecaţi mai mulţi credincioși din parohie. 

Cuvântul de învățătură ocazional a fost pregătit și susținut de către părintele Valentin Bugariu din Birda. 

După otpustul Sf. Liturghii, copiii și credincioși, împreună cu profesori și preoţi, au făcut un popas la Mănăstirea 
„Sfântul Mare Mucenic Gheorghe” din localitate. Aici cu toţi s-au închinat moasștelor Sfântului Mucenic Purtător de 
Biruință, Gheorghe, s-au miruit și s-au rugat în paraclisul aşezământului monahal. Monahia Evghenia, vieţuitoare a 
mănăstirii a oferit copiilor o mică agapă. 


Taina Sfântului Maslu la parohia Birda 

În cadrul Parohiei Birda, la bisericile „Naşterea Maicii Domnului” din parohie şi „Sfinţii Arhangheli Mihail și Gavriil” 
din filia Sângeorge s-a desfășurat în prima săptămână din Postul Mare, Săptămâna duhovnicească. Aceasta a constat 
din servicii religioase zilnice: Vecernie, Sfânta Liturghie (miercuri, vineri, Duminică), pomenirea colectivă a morților 
în Sâmbăta Sf. Teodor și Taina Sfântului Maslu de obşte (Duminică). Tot în această săptămână au fost mărturisiți apoi 
împărtășiți copiii de la clasele I-VIII de la Școala Gimnazială din Birda. Tot împreună cu copiii s-a desfășurat un cerc 
de desen cu tema „Prima mea icoană” Expoziţia celor 15 icoane pe pânză a fost vernisată după Sfânta Liturghie, în 
Duminica Ortodoxiei. Preoţii care au slujit în Săptămâna duhovnicească: Călin Negrea, Zoran Milovanov și Sebastian 
Andrei Petrescu au ţinut cuvinte de învăţătură, sub formă de cateheze și predici ocazionale. 

Taina Sfântului Maslu a încheiat activităţile religioase și catehetice din Săptămâna duhovnicească. Duminică, 5 
martie, în Duminica Ortodoxiei a fost oficiată Taina Vindecării trupești în biserica cu hramul „Nașterea Maicii Domnului” 
din Birda. Au slujit P. On. Păr. loan Prisăcean, protopopul Detei și P. C. Părinţi: Zoran Milovanov (Berecuţa), loan Sălvan 
(Folea), Călin Negrea (Gătaia), Sebastian Andrei Petrescu (Percosova) și Tiberiu Dan Gherasim (Ferendia) și Valentin 
Bugariu, parohul locului. S-au împărtășit de rugăciune, comuniune şi darurile Duhului Sfânt mai mulţi credincioşi 
din parohie, cât și de la parohiile vecine. Cuvântul de învăţătură a fost susținut P. On. Păr. Protopop care a vorbit celor 
prezenţi despre importanţa mărturisirii prin cuvânt și faptă a credinţei ortodoxe astăzi. 


Săptămâna duhovnicească la parohia Chișoda 

În acest an, în prima săptămână a postului prepascal, la parohia Chioda s-a E Săptămâna duhovnicească, 
ce s-a păstrat ca o tradiţiei în sânul | NL + 
comunităţii noastre. O săptămână 
încărcată spiritual prin rugăciunile ; 
săvârşite în fiecare dimineaţă și 
seară. Dincolo de rugăciunea ce a 
însoţit credincioşii veniţi la biserică, | 
aceştia s-au putut bucura și de 
învățăturile primite de la preoţii 14| 
veniți din parohiile vecine pentru a = 
spune un cuvânt plin de învățătură. a 
În fiecare seară a acestei săptămâni, 
fiecare dintre preoții invitaţi au adus 5% 
un plus de cunoștințe, dar mai ales de 33 
hrană duhovnicească celor veniţi să 
îşi pregătească sufletul pentru marea | 
întâlnire cu Hristos prin împărtășanie. 

Ca urmare, temele dezbătute au BB 
fost în acord cu tematica Bisericii 
Ortodoxe Române din anul acesta 
care a fost denumit ca,„Anul omagial 

al iconarilor și pictorilor bisericești și Anul comemorativ Justinian Patriarhul și al apărătorilor Ortodoxiei în timpul 
comunismului în Patriarhia Română” În felul acesta credincioşilor prezenţi, şi prin ei tuturor celor din comunitate, li s-a 
redeschis prin icoană poarta către cer. Putem spune că prin această primă săptămână de întărire spirituală, de rugăciune 
mai intensă și de luminare prin cuvânt, am putut oferi credincioșilor parohiei noastre avântul necesar începerii unui 
post de dăruire sufletească şi pregătire pentru marea bucurie a Învierii. 

Pe această cale, mulțumim părinţilor Marius Șonea, Daniel Mateia, Adrian Covan, loan Mezinca, și loan Novac, care 
fiecare în felul său au mai așezat câte o piatră duhovnicească la temelia sufletului credincioșilor din parohia Chișoda 
(preot Dragoș Debucean). 


Săptămâna duhovnicească în parohia Colonia Gătaia 

Prin grija PC. Părinte lulian Popa, parohul bisericii cu hramul „Sfântului lerarh Nicolae”a fost organizată Săptămâna 
duhovnicească în parohia Colonia Gătaia, protopopiatul Deta. 

În săptămâna 12-19 martie a fost oficiate servicii liturgice zilnice: Sfânta Liturghie a Darurilor mai înainte sfinţite și 
slujba Vecerniei. Cu ocazia aceasta au fost susținute cateheze și predici ocazionale de către P C. Părinţi: Tiberiu Gherasim 
(parohia Ferendia), Călin Negrea (parohia Gătaia), Valentin Bugariu (parohia Birda), Adam Rugaci (adm. Șemlacu Mare) 
și lulian Popa, parohul locului. 

Miercuri, părintele Valentin Bugariu, fost slujitor al bisericii din Colonia Gătăii între 2001 și 2011, a vorbit credincioşilor 
despre „Prigonirea Bisericii Ortodoxe Române în comunism” În cadrul catehezei, vorbitorul a arătat calvarul Bisericii sub 
regimul ateu: scoasă din spaţiul public, persecutată, urmărită în toate activitățile cotidiene: cult, învățământ teologic, 
presă bisericească. 


Taina Sfântului Maslu în parohia Gătaia 

Vineri, 3 martie a fost oficiată Taina 
Sfântului Maslu de obște în biserica cu 
hramul „Învierea Domnului” din parohia 
Gătaia, protopopiatul Deta. 

Prin Taina Sfântului Maslu s-au 
încheiat activităţile religioase și catehetice 
organizate de Parohia Gătaia în prima 
săptămână a Postului Mare în deja 
tradiționala Săptămână duhovnicească. 

Cu acest prilej la invitaţia P. C. Părinte Pais 
Călin Negrea, parohul locului au slujit: P.C. : 
Părinte loan Prisăcean, protopopul Detei și 
P. C. Părinţi: Adam Rugaci (adm. Șemlacu | 
Mare), Matei Codruţ (Spitalul de Psihiatrie), 0 A 
lulian Popa (Colonia Gătaia), Marcel Moclinda (Șipet) și Valentin Bugariu (Birda) 

Cuvântul de învăţătură a aparţinut P On. Părinte Protopop care a vorbit credincioșilor prezenți despre darurile lui 
Dumnezeu, făcute lumii și omului. 


Duminica Ortodoxiei în parohia Gelu 

Prima duminică din Postul Mare, 5 martie, numită și Duminica Ortodoxiei, a devenit prilej de mare sărbătoare și 
mare bucurie duhovnicească pentru credincioșii din localitatea Gelu, deoarece creștinii ortodocși, pentru al doilea an 
consecutiv, au organizat o procesiune cu icoane. În anul anterior 2016, creștinii ortodocși de la parohia ortodoxă română 
am mers în procesiune, după Sfânta Liturghie, în frunte cu părintele Vasile Sauca, la biserica sârbească din localitate, 
unde am fost aşteptaţi de părintele Blagoie Ciobotin, alături de credincioși. 

Anul acesta, fraţii sârbi au venit la biserica românească din Gelu, tot în procesiune. Fiecare credincios a adus cel 
puţin o icoană, iar după slujba de sfințire a icoanelor, a fost prezentat de către copiii de la școala din localitate, sub 
îndrumarea părintelui Blagoie Ciobotin și a doamnei învăţătoare Subin Vera, un program prin care ni s-a adus aminte 
de Sinodul VII Ecumenic și învăţătura despre cinstirea sfintelor icoane. 

În anul 2016, sperăm din tot sufletul, că am pus început bun pentru o bună și frumoasă tradiţie locală, o zi specială 
în care să ne manifestăm ca iubitori și cinstitori de icoane (preot Vasile Sauca). 

Taina Sfântului Maslu la parohia Ghilad 

În a IV-a Duminică din Post, a Sfântului loan Scărarul, 26 martie, a fost oficiată Taina Sfântului Maslu de obște în 
biserica cu hramul „Sfinţii Arhangheli Mihail și Gavriil” din parohia Ghilad, protopopiatul Deta, prin grija P. C. Părinte 
Gheorghe Florea, parohul locului. Au slujit cu această ocazie P C. Părinţi Emilian Păcurar, fost paroh, Tiberiu Nicoli (parohia 
Ciacova), Florin Groza (parohia Jebel), Daniel Rusan (parohia Livezile), Dragan Giorgiev (parohia Voiteg), Adrian Cohuţ 
(Centrul de Îngrijire şi Asistenţă, Ciacova) şi Valentin Bugariu (parohia Birda). Cuvântul de învăţătură ocazional a fost 
susținut de părintele Dragan Giorgiev de la parohia Voiteg. 


Evenimente în parohia Grabaţi 

Sâmbătă, 4 martie, la parohia „Sfinţii Arhangheli Mihail și Gavriil” Grabaţi, s-a desfășurat o activitate catehetică constând 
într-o proiecţie de film, discuţii pe baza acestuia și o agapă. Evenimentul a fost organizat în cadrul parteneriatului dintre 
biserică și școala din localitate reprezentată de doamna profesoară de religie Andreea Dușcă. Grupulţintă a fost format 
din 27 de elevi de la clasele | — VIII, care au vizionat filmul „Aventurile lui Cipollino”, un îndrăgit desen animat pentru 
copii și nu numai. Discuţiile ulterioare purtate de preotul paroh Cristian Capotă cu elevii prezenţi au scos în evidență 
virtuțile și defectele prezentate în film, modelele pozitive și negative de comportament ale personajelor și învățăturile 
care se pot desprinde. În cadrul acestui parteneriat biserică — şcoală s-au desfăşurat până acum o serie de activităţi 
după cum urmează: cursuri de desen, concursuri pe teme catehetice, proiecţie de film religios, pictură pe sticlă, oferire 
de cadouri „pentru trup și suflet” (icoane, cărți de rugăciune, cărți cu povești ortodoxe, pe lângă tradiționalele dulciuri) 
cu ocazia marilor praznice și a hramului. 

Ca stimulent pentru elevii care au 
participat la Sfintele Liturghii și la cateheze 
şi au fost atenţi la predici și discuţii, 
parohia a oferit constant locuri gratuite 
în pelerinaje desfășurate la mai multe 
mănăstiri din ţară, în ultimii trei ani. De 
asemenea, în Postul Nașterii Domnului 
din 2016, 10 câştigători ai concursului pe 
teme catehetice au primit Sfânta Scriptură 
sau Noul Testament, ceea ce a fost o mare 
bucurie pentru ei. 

În duminica a treia a Postului Mare, 
la parohia Grabaţi, păstorită de tânărul 
şi râvnitorul preot Cristian Capotă s-a E 


mai mulţi preoţi din satele învecinate: Ș 
Lenauheim, lecea Mare, lecea Mică, 
Bulgăruş și Pesac. Cuvântul de învățătură 
a fost rostit de PC. Părinte Marius Florescu 
de la Centrul eparhial. 


„Săptămâna altfel” în parohiile Birda şi Sângeorge 

Săptămâna a IV-a din Postul Mare a fost pentru preșcolarii și școlarii din Birda și Sângeorge o perioadă de activități 
educative reunite sub genericul de „Săptămâna altfel”. 

O activitate propusă a reprezentat-o întâlnirea cu Hristos, fie prin pelerinaj la mănăstirea „Sfântul Ilie de la Izvor”din 
Bocșa Vasiova, fie printr-o cateheză susţinută în școală, prin programul „Hristos împărtășit copiilor”. 

Miercuri, 29 martie, de dimineaţă, copiii de la Grădiniţele cu P.N. şi Școlile Primare din Birda, Sângeorge, Berecuţa și 
Mănăstire însoţiţi de profesori și de preoţi au făcut un pelerinaj de o zi la mănăstirea amintită din Vasiova. Aici au fost 
întâmpinați cu căldură de viețuitoarele sf. mănăstiri care le-au oferit tinerilor creștini iconiţe și cruciulițe. Părintele lon 
Petrică, duhovnicul mănăstirii, le-a vorbit despre începuturile vieţii monahale ctitorite în jurul izvorului din apropiere, de 
activitatea cotidiană a monahiilor care împletesc în aceeași măsură: rugăciunea și munca. La finalul orelor de reculegere, 
copiii au fost poftiţi în trapeza așezământului monahal unde li s-au oferit o agapă. 

Joi, 30 martie, a fost organizată o cateheză închinată Anului omagial aliconarilor și pictorilor bisericești. Cu acest prilej, 
lecţia a fost prezentată sub forma unui material power-point care a scos în evidenţă arta pictorului Filip Matei (1853- 
1940) din Banat. În cadrul a două ore a fost expusă viaţa artistului, principalele biserici pictate, cu privire specială asupra 

lăcașelor de cult care mai păstrează pictura sa. Cateheza a fost pregătită și susținută de părintele Valentin Bugariu de 
la parohia Birda. 

În încheiere, s-au adus mulțumiri domnului primar, conducerii Școlii Gimnaziale, profesorilor implicaţi în cele două 
activități precum şi tuturor copiilor care au fost receptivi la noile cunoştinţe primite cu acest prilej. 


Seară duhovnicească în parohia Percosova 

Prin purtarea de grijă a P. C. Părinte Sebastian Andrei Petrescu, parohul bisericii „Adormirea Maicii Domnului” din 
parohia Percosova, protopopiatul Deta, în Postul Mare au fost organizate seri de rugăciune, de iniţiere catehetică, de 
aprofundare a tematicii propuse de Sf. Sinod legate de icoană și iconarii creștini precum și de faptele pilduitoare ale 
Patriarhului Justinian şi a martirilor din închisorile comuniste. 

În acest sens, vineri, 17 martie a fost oficiată Vecernia urmată de un cuvânt de învățătură susţinut de părintele 
Valentin Bugariu de la parohia Birda. Vorbitorul a accentuat câteva din ipostazele picturale ale moalerului Filip Matei 
(1853-1940), pornind de la cercetarea realizată de Aurel Cosma jr. și anume a faptului că pictorul bănățean a reușit prin 
întreaga sa operă să inspire sentimentul religios al credincioşilor. Între cele 60 de biserici în care a lucrat Matei, a fost şi 
cea de la Percosova. Din păcate, astăzi doar icoanele de pe iconostas s-au păstrat, celelalte picturi fiind compromise. 


Săptămâna duhovnicească 


în protopopiatul Sânnicolau Mare 
În săptămâna a IV-a din Sfântul și Marele Post, în protopopiatul Sânnicolaul Mare s-a desfăşurat Săptămâna 


duhovnicească. 

În fiecare zi, după-amiaza părintele protopop s-a 
deplasat într-o parohie mică din cadrul protopopiatului, 
unde a săvârșit un acatist împreună cu preotul paroh și | 
preoţii din parohiile învecinate, la care au participat zeci 
de credincioși. 

Astfel, în ziua de luni 20 martie s-a săvârșit Acatistul 
Domnului nostru lisus Hristos în parohia Cheglevici, iar 
cuvântul de învăţătură despre post și rugăciune a fost ţinut 
de preotul Gheorghe Chiriac de la Sânnicolau Mare. 


0 II 


Marţi 21 martie, la parohia Comloșu Mic s-a slujit 
Acatistul Bunei Vestiri, preotul paroh loan Andoni vorbind 
despre pictorii iconari. 

Miercuri 22 martie, la parohia lecea Mică s-a săvârșit 
ră ce Să tot Acatistul Bunei Vestiri, iar preotul Manuel Popescu de 
la Uihei a ţinut o cuvântare despre cinstirea sfintelor icoane. 

Joi 23 martie, mai mulţi preoţi împreună cu protopopul au fost prezenţi în parohia Gelu. 

Au fost alese parohii mai mici din cadrul protopopiatului, pentru a fi alături de creștinii din aceste localităţi, de a le 
arăta dragostea și susţinerea slujitorilor Bisericii și bucuria de a fi împreună rugători. 


Priveghere la hramul mănăstirii Săraca 

La ceas de seară, vineri 24 martie, obştea Mănăstirii Săraca din protopopiatul Deta s-a pregătit pentru preacinstirea 
Maicii Domnului, ocrotitoarea spirituală a paraclisului de iarnă al vechii vetre monahale timișene. 

Până la slujba Privegherii, Maica Domnului a fost lăudată prin cântec de către corul copiilor de la Liceul Teoretic din 
Gătaia, pregătit de doamna prof. Nicoleta Brădeanu, prin sprijinul nemijlocit al P. C. Călin Negrea de la parohia Gătaia. 
Copiii au vestit marele praznical Bunei Vestiri prin pricesne tradiționale închinate Maicii lui Dumnezeu. Iniţiativa liturgică, 
educativă și totodată misionară, coordonată de părintele Călin Negrea se înscrie în activitatea catehetică a parohiei pe 
care o păstorește. De la prestolul Sf. Altar, a reușit să îndrume pașii copiilor, până la mănăstirea de la poalele Șumigului. 

Instalarea noului preot în parohia Satchinez 


Duminică 26 martie, în parohia 
Satchinez, protopopiatul Sânnicolau 
Mare a avut loc instalarea unui nou 
paroh în persoana preotului Mihai 
Herghelegiu. 

La Sfânta Liturghie au slujit, 
împreună cu noul preot paroh, 
Preaonoratul părinte Gheorghe 
Sutac, fostul protopop și actualul 
| protopop, Marius Gabriel Podereu. 
| După otpustul Sfintei Liturghii, 
noul preot numit a fost prezentat 
credincioșilor prezenţi în număr 
mare de către părintele protopop 
Marius Podereu, care, în cuvântul 
său a evidenţiat munca rodnică 
depusă de către părintele Mihai în 

za : fosta parohie Sânpetru Mic în cei 
cinci ani d activitate, motiv pentru care a fost ales să ocupe postul vacant de preot paroh al parohiei Satchinez, în 
urma pensionării preotului Alexandru Rusandu și l-a conștientizat pe noul paroh de misiunea care i-a fost încredinţată 
de Înaltpreasfinţitul Părinte Mitropolit loan și de faptul că în noua parohie va avea mult mai multe responsabilităţi şi 
datorii de îndeplinit. 

Părintele Gheorghe Sutac, în cuvântul său, a evidenţiat rolul noului preot paroh, îndemnându-l pe acesta să 
readucă parohia Satchinez printre parohiile fruntașe ale protopopiatului, iar domnul primar Florin Cheaua, a mulţumit 
preoţilor prezenţi și l-a asigurat pe noul preot de tot sprijinul său și a Consiliului Local, de faţă fiind și doamna Anca 
Dan, viceprimarul comunei Satchinez. 

În final noul paroh instalat a mulţumit tuturor celor prezenţi, asigurând credincioşii că va face tot ce îi stă în putinţă 
ca să-și îndeplinească misiunea care i-a fost încredinţată de conducerea eparhiei. 


Săptămâna duhovnicească în parohia Şemlacu Mare 

În săptămâna 6-12 martie, la iniţiativa P. C. Părinte Adam Rugaci, administrator al parohiei Şemlacu Mare s-au 
desfășurat seri de rugăciune, prin oficierea slujbei Vecerniei și susținerea unor cuvinte de învăţătură (cateheze sau 
predici ocazionale). Au slujit P.C. Părinţi: Tiberiu Dan Gherasim (Ferendia), Călin Negrea (Gătaia), Valentin Bugariu (Birda), 
Matei Codruţ (Spitalul de Psihiatrie Gătaia), lulian Popa (Colonia Gătaia) și P. On. Păr. loan Prisăcean, protopopul Detei. 

Miercuri, 8 martie a slujit părintele Valentin Bugariu care a vorbit în cateheza pregătită despre „Viaţa și faptele 
pictorului Filip Matei”. Potrivit istoricului de artă, Rodica Vârtaciu acesta a pictat în 60 de biserici (iconostase, icoane 
mobile — prăznicare și pictură murală în ulei). 

La final, părintele Rugacia oferit un dar, tuturor femeilor prezente în biserică, intonându-se cu acest prilej tradiționalul: 
„La mulţi ani!“ 


Taina Sfântului Maslu la parohia Șipet 

În a 2-a Duminică din Post, 12 martie, a fost oficiată Taina Sfântului Maslu de obște în biserica cu hramul „Duminica 
Tuturor Sfinţilor” din parohia Șipet, protopopiatul Deta. 

În satul în care s-a născut profesorul de teologie Dimitrie Cioloca (+1963), în vatra spirituală a satului, biserica ortodoxă 
ce se distinge prin monumentalitate arhitecturală și picturală păstorită de P. C. Părinte Marcel Nicolae Moclinda a fost 
oficiată Taina Sfântului Maslu la care au slujit P. C. Păr. Pavel Indru (parohia Moșniţa Veche), Cezar Cojocaru (parohia 
Comloșu Mare), loan Sălvan (parohia Folea), Oliviu Crişan (Maternitatea Odobescu), Călin Negrea (parohia Gătaia), 
Adrian Cohuţ (Centrul de Îngrijire Ciacova) şi Valentin Bugariu (parohia Birda). 

Cuvântul de învăţătură a fost susţinut de părintele loan Sălvan, care a scos în evidenţă faptul că Mântuitorul în 
toate tămădulirile înfăptuite, înainte de toate, iartă păcatele, care afectează sănătatea omului întreg. La final, părintele 
paroh a dăruit fiecărui preot și credincios câte o iconiţă cu chipul Mântuitorului, care să fie pe mai departe reazem al 
rugăciunilor lor. 

Instalare de preot la parohia Teremia Mare 

În prima duminică din Postul Mare, cu binecuvântarea Înaltpreasfinţiei Sale loan, Mitropolitul Banatului, în parohia 
Teremia Mare, PC. Părinte protopop Marius Podereu a săvârșit Sfânta Liturghie împreună cu fostul paroh, preotul 
pensionar lon Ursuleţu și cu noul preot, Gheorghe-Liviu Bogoș, proaspăt hirotonit pe seama parohiei. 

La finalul Sfintei Liturghii, protopopul a adresat cuvinte de mulţumire fostului paroh pentru cei peste 41 de ani de 
preoţie la Teremia Mare, care și pe viitor va activa în această parohie, la capela din Teremia Mică, apoi l-a prezentat 
credincioșilor pe noul paroh, oferindu-i acestuia Sfânta Evanghelie, crucea și cheile bisericii. 

l-a urat părintelui nou instalat, Gheorghe Liviu Bogoș, multă râvnă în săvârșirea Sfintelor Slujbe, mult spor duhovnicesc 
în toate și să-și îndeplinească misiunea ce i-a fost încredinţată de Centrul eparhial, cu multă conștiinciozitate, 
responsabilitate şi smerenie. 

În încheiere, părintele lon Ursuleţu'i-a urat un bun venit noului preot, asigurându-l totodată de sprijinul său, mulţumind 
şi credincioșilor prezenţi pentru buna colaborare avută în cei aproape 42 de ani de activitate în parohia Teremia Mare. 


Taina Sfântului Maslu în parohia Variaș 
bu În duminica 3-a din Sfântul și Marele Post, 
duminică închinată Sfintei Cruci, în parohia Variaș 
din protopopiatul Sânnicolau Mare s-a săvârșit 
Sfânta Taină a Maslului. 

Din soborul slujitorilor au făcut parte 11 
preoţi, sobor condus de fostul protopop al 
Sânnicolaului, pr. Gheorghe Sutac împreună cu 
actualul protopop, pr. Marius Gabriel Podereu, 
unde, pe lângă preoţii satelor învecinate au mai 
participat câţiva invitaţi deosebiți: preot prof. 
dr. Adrian Covan - profesor la Facultatea de 
Teologie Ortodoxă din cadrul Universităţii de 
Vest din Timişoara, preotul Dan Oancea din cadrul 
penitenciarului din Timişoara, ieromonahul Rafael, duhovnicul studenţilor teologi și preotul Adrian Nicola, directorul 
Scolii Gimnaziale din comuna Dumbrăviţa. 

Cuvântul de învăţătură a fost ţinut de către ieromonahul Rafael, care a subliniat importanţa Sfintei Cruci în viaţa 
creștinului. 

În finalul slujbei, preotul paroh Eftimie Ilie Cristea a mulţumit clericilor care au participat la această Sfântă Taină şi 
credincioșilor, prezenţi în număr mare. 


Vizită misionară | 

Duminică, 26 martie, grupul psaltic A.S.C.O.R. 
Timișoara a participat la Sfânta Liturghie în biserica 
cu hramul „Naşterea Sfântului loan Botezătorul” | = 
din satul Cebza, jud. Timiș. Sade: Hp A 

Sfânta Liturghie a fost slujită de preotul 
paroh lon Ciprian Ene, iar tinerii din grupul 
psaltic, îmbrăcaţi în straie populare, au dat 
răspunsurile la strană, sub conducerea Codruţei 
Sbârnă, absolventă a Universităţii Politehnice din 
Timișoara. 

Apostolul a fost citit de Cristian-Dumitru 
Covercă, student la Facultatea de Medicină din 
Timișoara. 

În după-amiaza aceleiași zile, în satul Cebza a avut loc un eveniment în cinstea Sfinţilor din închisori, organizat în 
colaborare cu A.PO.R. și A.S.C.O.R. Timișoara. La eveniment au participat părintele Timotei Sbera din parohia Ronaţ și 
părintele Georgian Popovici de la Stamora, cu expuneri și evocări despre Părintele Iustin Pârvu, Părintele Crăciun Oprea 
şi rugăciunea din închisori, iar copiii din parohie au interpretat cântece și au recitat poezii ale Sfinţilor din închisori. La 
final, grupul psaltic a interpretat cântece reprezentative pentru acest eveniment. 

La întoarcere, tinerii din grupul psaltic au vizitat mănăstirea Cebza. 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


1 martie 

- primeşte pe domnul dr. Virgil Musta din Timișoara 

- primește pe PC. Părinte Marius lulian Șonea de la parohia Giroc 

- săvârşeşte Canonul cel Mare la biserica din Făget | și rostește cuvânt de învăţătură 

2 martie 

- primește pe PC. Părinte Vasile Ciotău de la parohia Remetea Mare, împreună cu primarul localităţii, domnul lie 
Golubov 

- primeşte pe doamna Delia Nicoleta Gâdea din Timișoara 

- săvârşeşte Canonul cel Mare, la mănăstirea Românești 

- vizitează parohia Răchita, protopopiatul Făget 

- efectuează o vizită de lucru la Tipografia Partoş din Timişoara 

3 martie 

- primește pe PC. Părinte Adrian Crașovan de la parohia Dumbrăviţa Banat II, împreună cu arhitectul Ovidiu Adam 
din Timișoara 

- primeşte pe domnul Marius Scoroșanu, doctorand la Tesalonic 

- vizitează șantierul bisericii noi din parohia Giroc 

- efectuează o vizită pastorală în parohia Orţișoara 

5 martie 

- săvârşeşte Sfânta Liturghie la catedrala mitropolitană din Timișoara, cu prilejul Duminicii Ortodoxiei 

6 martie 

- primește pe PC. Părinte Nicolae Lupșescu de la parohia Beregsău Mic 

- primește pe PC. Părinte Caius Capotescu de la parohia Lugoj Il 

- primeşte pe domnul col. Sorin Munteanu din Timișoara 

- primeşte pe domnul col. Nicolae Slev de la Jandarmeria județului Timiş 

- primeşte pe PCuv. Părinte stareţ Climen Vântu de la mănăstirea Săraca 

- primeşte pe PCuv. Părinte stareţ Matei Buliga de la mănăstirea Dobrești 

- primeşte pe domnul prof. loan Roșca de la Șanovița 

7 martie 

- primeşte pe PC. Părinte Cosmin Panţuru de la parohia Timișoara Fabric 

- primeşte pe PC. Părinte Ștefan Gheorghe de la parohia Bocșa, jud. Caraș-Severin 

- primește pe PC. Părinte Radu Alecu de la parohia Sânandrei 

- primește pe PC. Părinte loan Mermeze, de la parohia Giarmata Vii 

- primeşte pe domnul Vasile Herman de la Buziaș 

- efectuează o vizită pastorală la mănăstirea Șag 

- vizitează șantierul bisericii din parohia Biled 

8 martie 

- primeşte pe doamna Steliana Boda, director executiv în Primăria Timișoara 

- primește pe PC. Părinte protopop loan Bude de la protopopiatul Timișoara | 

- primeşte pe doamna Lia Lungu din Timișoara 

- efectuează o vizită de lucru la Tipografia Partoş din Timişoara 

9 martie 

- efectuează vizite pastorale în parohiile Ciacova și Ghilad 

10 martie 

- primește pe PC. Părinte Cosmin Panţuru de la parohia Timișoara Fabric, împreună cu PC. Părinte Daniel Alic 

- primește pe fostul preot Florin Predescu 

- primește pe domnul loan Popa din parohia Mocrea, jud. Arad 

- efectuează vizite pastorale în parohiile Timișoara Viile Fabric, Hezeriş și Sălbăgel 

11 martie 

- vizitează domeniul de la Banloc şi șantierul bisericii noi din parohia Moraviţa 

12 martie 

- participă la Sfânta Liturghie la catedrala mitropolitană din Timişoara și rostește cuvânt de învăţătură 

13 martie 

- primește pe PC. Părinte Constantin Timariu de la parohia Berini 

- primeşte pe domnul acad. lon Păun Otiman din Timişoara 

- primește pe PC. Părinte protopop Bujor Păcurar de la Făget 

- primeşte pe PCuv. Părinte stareţ Matei Buliga de la mănăstirea Dobrești 

- primeşte pe domnul ec. loan Savu din Timișoara 

- primeşte pe domnul dr. Traian Orban de la Memorialul Revoluţiei din Timişoara 

- efectuează o vizită pastorală la mănăstirea Cenad și vizitează șantierul noii biserici din parohia Tomnatic 

14 martie 

- primește pe PC. Părinte Cristian Laichici de la parohia Șanovița, împreună cu domnul prof. loan Roșca 

- primeşte pe PC. Părinte lonuţ Rancea de la parohia Galaţi, judeţul Hunedoara 

- primeşte pe doamna Florica Chiriţa de la Camera de comerţ din Timișoara 

- vizitează așezământul de maici de la Victor Vlad Delamarina 

15 martie 

- primeşte pe PC. Părinte col. Radu Bogdan, împreună cu domnul maior Valentin Colibășanu 

- primeşte pe domnul gen (r) Gheorghe Feraru de la Lugoj, împreună cu domnul lon Ionescu, consilier parohial 

- primeşte pe PC. Părinte Duţu Ilea de la parohia Furgșoara, jud. Hunedoara 

- primește pe domnul maior Cristian Mincă de la Spitalul militar din Timișoara 

- primeşte pe domnul ing. Gheorghe Bradea din Timişoara 

- vizitează șantierul de la Tipografia Partoș dinTimişoara 

- efectuează o vizită pastorală la parohia Cărpiniș 

- vizitează domeniul de la Banloc 

16 martie 

- primește pe PC. Părinte Vasile Balogh de la parohia Diniaș, împreună cu domnul primar Gabriel Drăgan 

- prezidează o întâlnire de lucru pe tema bisericilor de lemn, la mănăstirea Românești 

17 martie 

- face o vizită de lucru la Patriarhia Română 

19 martie 

- vizitează parohia Remetea Mare 

- participă la Sfânta Liturghie la biserica parohiei Recaș | și rostește cuvânt de învățătură 

- susține o conferinţă duhovnicească la biserica parohiei Timișoara Zona Dacia 

20 martie 

- primeşte pe domnul Daniel Mihăilă de la fundaţia Omenia din București 

- primeşte pe PC. Părinţi Cosmin Panţuru și Daniel Alic de la parohia Timișoara Fabric 

- primeşte pe PC. Părinte pensionar Pavel Curuţi din Timişoara 

- primeşte pe PC. Părinte Emilian Duţă de la parohia Sfântul Gheorghe din Craiova 

- primeşte pe doamna Luminiţa Burescu din Timișoara 

- primește pe PC. Părinte Călin Ciobanu de la parohia Sânnicolau Mare 

- primeşte pe PCuv. Maică stareță Casiana Șimon de la mănăstirea Timișeni 

- vizitează parohia Bulgăruş 

21 martie 

- primeşte pe PC. Părinte lonică Gâţă de la parohia Moșniţa Nouă 

- primește pe PC. Părinte Vasile Baboș de la parohia Dumbrăviţa 

- primeşte pe PC. Părinte Petru Drăghicescu de la parohia Timişoara Viile Fabric 

- primește pe PC. Părinte Caius Capotescu de la parohia Lugoj Il 

- primește pe doamna asist. Oana Barbu de la Universitatea de Vest din Timişoara, împreună cu PC. Părinte conf. 
dr. Nicolae Morar 

- primește pe PC. Părinte Cristian Niculescu de la parohia Timișoara Elisabetin 

- primeşte pe domnul ing. Constantin Ercescu din Timişoara 

- primeşte pe doamna Viorica Mateiaș din Timișoara 

- vizitează parohia Cornești și cercetează șantierul bisericii din parohia Sânandrei Colonie 

22 martie 

- primeşte pe domnul comisar şef Dan Stoicănescu din Timișoara 

- primeşte pe domnul pictor Virgil Moraru de la laşi 

- primeşte pe doamna Nicoleta Vlădăreanu din Timișoara 

- primeşte pe domnul Andrei Marincu din Timișoara 

- primeşte pe doamnul gen (r) loan Băla din Timișoara 

- efectuează o vizită la Arhiepiscopia Aradului 

- efectuează o vizită la Tipografia Partoș din Timişoara 

23 martie 

- primește pe PC. Părinte Marius loana de la parohia Timișoara Zona Pârvan 

- primeşte o delegaţie de la parohia Micălaca din Arad 

- primește pe PC. Părinte protopop Bujor Păcurar de la Făget 

- primește pe PC. Părinte Dorin Jurji de la parohia Traian Vuia 

- primeşte pe domnul ing. Gheorghe Bradea din Timişoara 

- primește pe PC. Părinte Petru Alexa de la parohia Jimbolia 

- primeşte pe domnul pastor Laurenţiu Timiş din Timişoara 

- efectuează o vizită pe șantierul mănăstirii Dobrești 

- vizitează șantierul casei parohiale din parohia Răchita 

- efectuează o vizită pastorală în parohia Ohaba Forgaci 

- vizitează parohiile Ficătari și Racoviţa 

24 martie 

- primeşte pe PC. Părinte Bogdan Neaga de la parohia Sfinţii Cosma şi Damian din Timişoara 

- participă la o conferinţă la Universitatea de Vest din Timișoara 

- participă la vernisarea unei expoziţii de icoane, la muzeul catedralei mitropolitane din Timișoara 

25 martie 

- săvârşeşte Sfânta Liturghie la catedrala mitropolitană din Timișoara și rostește cuvânt de învăţătură 

- participă la Marșul pentru viaţă, împreună cu reprezentanţii confesiunilor din Timișoara 

26 martie 

- asistă la Sfânta Liturghie la biserica parohiei Jimbolia și rostește cuvânt de învăţătură 

- efectuează o vizită pastorală în parohia Teremia Mare 

27 martie 

- primește pe domnul prof. univ. Nicolae Diminescu din Timișoara 

- primeşte pe PC. Părinţi Mircea Lăutaș şi Claudiu Roşoiu de la parohia Timișoara Freidorf, însoțiți de doi consilieri 
parohiali 

- primește pe PC. Părinte lonuţ Vântu de la parohia lanova, împreună cu domnul loan Chirilă, consilier parohial 

- primește pe membrii Comisiei de acreditare a Facultăţilor de Teologie din ţară, condusă de pr. prof. dr. Adrian 
Gabor de la Facultatea de Teologie din București 

- vizitează șantierul de la casa parohiala din parohia Timișoara Elisabetin 

28 martie 

- primeşte pe PC. Părinte Liviu Bogos de la parohia Teremia Mare, însoţit de Constantin Burlacu 

- susține o conferinţă duhovnicească la Teatrul din Arad 

29 martie 

- vizitează șantierul de la casa parohiala din parohia Timișoara Elisabetin 

- participă la slujba Canonului cel Mare, la catedrala mitropolitană din Timișoara 

30 martie 

- participă la Lugoj, la o întâlnire a veteranilor de război 

- vizitează șantierul mănăstirii Dobreşti 

- efectuează o vizită pastorală la parohia Lugoj III 

31 martie 

- vizitează șantierul de la casa parohiala din parohia Timișoara Elisabetin 

- săvârşeşte Denia Acatistului Maicii Domnului, la catedrala mitropolitană din Timişoara și rostește cuvânt de învăţătură 

